tripathysagar/odia_wiki huggingface dataset:
କିଲାକରେଇ   :      ଭାରତୀୟ ରାଜ୍ୟ ତାମିଲନାଡୁର ରମନାଥପୁରମ ଜିଲ୍ଲାର ଏକ ମୁନିସିପାଲିଟି ସହର । ଏହା ତାମିଲନାଡୁର ଏକ ପ୍ରାଚୀନ ତାଲୁକ । ବର୍ଣ୍ଣନା କିଲାକରେଇ ଦକ୍ଷିଣ ତାମିଲନାଡୁରେ ଅବସ୍ଥିତ ଏକ ପ୍ରାଚୀନ ତଟବର୍ତୀ ସହର ଓ ବନ୍ଦର । ଏହା ବିଂଶ ଶତାବ୍ଦୀର ପ୍ରାରମ୍ଭ ଯାଏ ଏହା ଏକ ସମ୍ଭ୍ରାନ୍ତ ବନ୍ଦର ଓ ମଦୁରାଇ ପରି ଦୁରବର୍ତୀ ଆଞ୍ଚଳ ପାଇଁ ପ୍ରବେଶପଥ ଥିଲା । କିଲାକରେଇର ସମୁଦ୍ର ତଟରେ ଛୋଟ ବେ ସବୁ ଓ କୋରାଲ ପାହାଡ ଥିବା ଯୋଗୁଁ ତାହା ସମୁଦ୍ରର କରାଳତାରୁ କିଳାକରେଇକୁ ବାତ୍ୟା ଦାଉରୁ ସୁରକ୍ଷିତ ରଖେ । ଏଠାକାର ଅଧିବାସୀମାନେ ମୁଖ୍ଯତଃ ମୁକ୍ତା ଓ ଶାମୁକା ତଥା ଅନ୍ୟ ସାମୁଦ୍ରିକ ଉପ୍ପାଦର ବ୍ୟବସାୟ କରିଥାନ୍ତି । ତେବେ ରାସ୍ତାରେ ଗମନାଗମନ ସୁବିଧା ସବୁ ହେଲା ପରେ କ୍ରମଶଃ କିଲାକରେଇର ବନ୍ଦର ବନ୍ଦ ହେଇଗଲା । ମୁକ୍ତା ଚାଷ ଓ ମାଛ ମରା ଯୋଗୁ କୋରାଲ ପାହାଡ ସବୁ ନଷ୍ଟ ହେଇଗଲା । ଧୀରେ ଧୀରେ ସାମୁଦ୍ରିକ ପ୍ରକୃତିକ ମୁକ୍ତାର ବ୍ୟବସାୟ ଭି ମାନ୍ଦା ପଡିବାରୁ ତାହା ବନ୍ଦ ହେଲା । କିଲାକରେଇରେ ସଂଖ୍ୟାଧିକ ମୁସଲିମ ଥିଲେ ମଧ୍ୟ ସେଠାରେ ହିନ୍ଦୁ , ଖ୍ରୀଷ୍ଟିୟାନ ଓ ଅନନ୍ୟ ଧର୍ମାବଲମ୍ବୀ ମାନଙ୍କ ଭିତରେ ସମ୍ପ୍ରଦାୟିକ ସଦ୍ଭାବ ଏକ ଦୃଷ୍ଟାନ୍ତ । ଏଠାରେ ରାମେଶ୍ୱରମ ମନ୍ଦିର ସହ ଜୁମ୍ମା ପଲ୍ଲୀ ଭାଷାଳ ରହିଛି ଓ ଉଭୟର ସ୍ଥାପତ୍ୟରେ ସମଞ୍ଜସ୍ୟା ଦେଖାଯାଏ । ଏଠାରେ ବିଶ୍ୱର ଚତୁର୍ଥ ସର୍ବ ପୁରାତନ ମସଜିଦ ଜୁମ୍ମା ପାଲ୍ଲୀ ବା ମୀନ କାଦା ପାଲ୍ଲୀ ରହିଛି । ଏହି ମସଜିଦର ପ୍ରାକ- ଇସଲାମିକ ସ୍ଥାପତ୍ୟ , ଯାହା ୨୦୦୦ ବର୍ଷର ପୁରାତନ , ଏକ ପର୍ଯ୍ୟଟକଙ୍କ ପାଇଁ ଆକର୍ଷଣ । ଶିକ୍ଷୟାର ଉତ୍ତମ ବ୍ୟବସ୍ଥା ଥିବାରୁ ଏଠାରେ ସାକ୍ଷ୍ୟରତା ହାର ଖୁବ ଭଲ । ଏହା ୧୮୮୫ ଯାଏ ଏକ ପଞ୍ଚାଯତ ଥିଲା । ତାହା ପରେ ସ୍ପେଶାଲ ପଞ୍ଚାଯତ ହେଇ ପରେ ୨୦୦୪ ମସିହାରୁ ତୃତୀୟ ଶ୍ରେଣୀର ମୁନିସିପାଲିଟିରେ ପରିଣତ ହେଲା । ୨୦୧୧ ଜନଗଣନା ଅନୁସାରେ କିଲାକରାଇର ଲୋକ ସଂଖ୍ୟା ୩୮,୩୫୫ ଥିଲା । ମହିଳା ଓ ପୁରୁଷ ଅନୁପାତ ୯୪୮;୧,୦୦୦ ରହିଥିବା ବେଳେ ୪,୩୯୧ ଜଣ ୬ ବର୍ଷରୁ କମ ଶିଶୁ ଥିଲେ । ସାକ୍ଷ୍ୟରତା ହାର ୮୨.୬୩ % ଯାହା ଜାତୀୟ ହାରଠାରୁ ଅଧିକ ଥିଲା । . ସମୁଦାଯ ଗୃହ ସଂଖ୍ୟା ୭୪୪୮ ହେଇଥିବା ବେଳେ ଅଧିକାଂଶ ଚାଷୀ ଓ ଶ୍ରମିକ ଶ୍ରେଣୀ ଥିଲେ । . ଧର୍ମ ଅନୁସାରେ କିରାଇକେଲାରେ ୭୯.୯୨ % ମୁସଲିମ , ୧୭.୬ % ହିନ୍ଦୁ , ୧.୧୬ % ଖ୍ରୀଷ୍ଟିୟାନ ଓ ବାକି ଅନ୍ୟ ସଂପ୍ରଦାୟର ଥିଲେ । . ଶିକ୍ଷାନୁଷ୍ଠାନ ଏଠାରେ ମହମ୍ମଦ ଶଠକ ଇଂଜିନିଯରିଂ କଲେଜ , ଠାସିମ ବିବି ଅବଦୁଲ କାଡର ମହିଳା କଲେଜ , ମଦ୍ରାସା , ସାଇଦ ହାମିଦ କଳା ଓ ବିଜ୍ଞାନ କଲେଜ ପରି ଶିକ୍ଷାନୁଷ୍ଠାନ ସବୁ ରହିଛି । ଏଠାରେ ମହମ୍ମଦଶଠକ ମଧ୍ୟ ରହିଛି ।ଏଠାରୁ ଛତ୍ର ଛାତ୍ରୀମାନେ ପାଇଁ ପ୍ରସ୍ତୁତି କରିବାକୁ ଏକ ଆଇଏଏସ କୋଚିଙ୍ଗ କେନ୍ଦ୍ର ଖୋଲିବାର ବ୍ୟବସ୍ଥା ହେଇଛି ।
ବଂଶୀଧର ଷଡ଼ଙ୍ଗୀ (ଜନ୍ମ : ୪ ଡିସେମ୍ବର ୧୯୪୦), କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ଓଡ଼ିଆ କବି  । ବଂଶୀଧର, ଖୋର୍ଦ୍ଧା ଜିଲ୍ଲାର ରାଏରଙ୍ଗ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ୧୯୫୮ମସିହାରେ ମାଟ୍ରିକ, ୧୯୬୩ରେ ସ୍ନାତକ ଓ ୧୯୬୬ରେ ଓଡ଼ିଆ ଭାଷାରେ ସ୍ନାତକୋତ୍ତର ହାସଲ କରିଥିଲେ । ୧୯୭୦ ମସିହାରେ ସେ କବିତାଙ୍କୁ ବିବାହ କରିଥିଲେ । ୧୯୬୭ ମସିହାରେ ସେ ନିମାପଡ଼ା ମହାବିଦ୍ୟାଳୟରେ ଓଡ଼ିଆ ଅଧ୍ୟାପକ ଭାବରେ ଯୋଗଦାନ କରିଥିଲେ । ନିମାପଡ଼ାର ଗୁହାଳପଡ଼ାଠାରେ ସେ ସ୍ଥାୟୀ ଭାବରେ ବସବାସ କରନ୍ତି । ସାହିତ୍ୟ ସର୍ଜନା ବଂଶୀଧରଙ୍କର ପ୍ରଥମ କବିତା ଥିଲା  "ଗୋଟିଏ ସନ୍ଧ୍ୟା" , ମନୋଜ ଦାସଙ୍କ ସମ୍ପାଦିତ  "ଦିଗନ୍ତ"  ପତ୍ରିକାର ୧୯୬୦ ମସିହାର ଅକ୍ଟୋବର-ନଭେମ୍ବର ସଂଖ୍ୟାରେ ପ୍ରକାଶ ପାଇଥିଲା । ତାଙ୍କର ପ୍ରଥମ କବିତା ପୁସ୍ତକ  "ସମୟ ଅସମୟ"  ୧୯୭୭ ମସିହାରେ  "ଲାର୍କ ବୁକ୍ସ" ଦ୍ୱାରା ପ୍ରକାଶିତ ହୋଇଥିଲା ।
ମୋହନ ଭୋଗ ଶ୍ରୀଜଗନ୍ନାଥଙ୍କ ପାଖରେ ଲାଗୁଥିବା ଛପନ ଭୋଗ ମଧ୍ୟରୁ ଅନ୍ୟତମ । ଉପାଦାନ ସୁଜି ୧କପ ଚିନି ଅଧା କପ ଗୁଆଘିଆ ୧/୪ କପ ଖିସମିସ୍ ୧୦ ଗ୍ରାମ ତେଜପତ୍ର ୨ଟା ଅଳେଇଚ ୪ଟା ଲୁଣ ଧାପେ ଓ ପାଣି ୧କପ ପ୍ରସ୍ତୁତି ଗରମ ଘିଅ ପାତ୍ରରେ ସୁଜି ଭାଜି ବାଦାମୀ ରଙ୍ଗ ହୋଇଗଲେ ସେଥିରେ ଚିନି, ଖିସମିସ୍ ଓ ତେଜପତ୍ର ପକାଇବେ।ତା 'ପରେ ଏହାକୁ ଆଉ ଭାଜି ସେଥିରେ ପାଣି, ଲୁଣ ଓ ଅଳେଇଚ ଗୁଣ୍ଡ ପକାଇବେ।ସୁଜି ପାଣିରେ ଫୁଟିଲେ, ଜାଳ କମାଇ ପାତ୍ରରେ ଘୋଡ଼ଣୀ ଦେଇଦେବେ।ଏଥିରେ ସୁଜି ପ୍ରସ୍ତୁତ ହୋଇଗଲେ ଘୋଡ଼ଣୀ କାଢ଼ି ଏହାକୁ ଭଲକରି ଘାଣ୍ଟି ଦେବେ । ସୁଜି କରେଇରେ ମେଞ୍ଚା ମେଞ୍ଚା ନ ହୋଇ ଗୋଟି ଗୋଟି ହୋଇଗଲେ ଏହାକୁ ତଳକୁ ଓହ୍ଲାଇ ଥଣ୍ଡା କରିଦେବେ।ବର୍ତ୍ତମାନ ମୋହନ ଭୋଗ ପ୍ରସ୍ତୁତ ହୋଇଗଲା ।
ଲକ୍ଷେଶ୍ୱର ଶିବ ମନ୍ଦିର ଲିଙ୍ଗରାଜ ମନ୍ଦିର ବଜାର ପରିସରର ପଛ ପାଖ ଏବଂ ଗଙ୍ଗା-ଯମୁନା ସଡକର ଦକ୍ଷିଣ ପାର୍ଶ୍ୱରେ ଅବସ୍ଥିତ । ମନ୍ଦିରଟି ପୂର୍ବ ମୁଖ ଏବଂ ମନ୍ଦିର ଭିତରେ ଏକ ଗୋଲାକାର ଯୋନୀପୀଠରେ ପ୍ରଭୁ ଲକ୍ଷେଶ୍ୱର ବିଦ୍ୟମାନ । ମନ୍ଦିରଟିର ଇତିବୃତ୍ତ ବିଷୟରେ ବିଶେଷ କିଛି ଲିଖିତ ଇତିହାସ ନାହିଁ । ତେବେ ମନ୍ଦିରଟିର ବାସ୍ତୁକଳାରୁ ଏହା ତ୍ରୟୋଦଶ ଶତାବ୍ଦୀରେ ଗଙ୍ଗବଂଶୀ ରାଜାଙ୍କ ଅମଳରେ ନିର୍ମିତ ବୋଲି ଜଣାଯାଏ । ମନ୍ଦିରର ପରିଚାଲନା ଭାର ଗଙ୍ଗା-ଜମୁନା ସଂଗଠନ ନାମକ ଏକ ସଂଗଠନ ଉପରେ ନ୍ୟସ୍ତ କରାଯାଇଛି । ଅବସ୍ଥିତି ଲିଙ୍ଗରାଜ ମନ୍ଦିରର ଉତ୍ତର-ପୂର୍ବ ଦିଗରେ ପ୍ରାୟ ୭୦ ମିଟର ଦୂରରେ ସଡକ ଆରପାରିରେ ଗଙ୍ଗେଶ୍ୱର ଓ ଯମୁନେଶ୍ୱର ଶିବ ମନ୍ଦିରଠାରୁ ମାତ୍ର ୧୦ ମିଟର ଦୂରରେ ଅବସ୍ଥିତ । ମନ୍ଦିରର ଉତ୍ତର ଦିଗରେ ଗଂଗା-ଯମୁନା ସଡକ ଥିବା ବେଳେ ଅନ୍ୟ ତିନି ପାଖକୁ ଘେରି ସର୍ବ ସାଧାରଣଙ୍କ ନିଜ ବାସଗୃହ ରହିଛି । ବାସ୍ତୁକଳା ମନ୍ଦିରଟି ୧୧.୮୦ ମିଟର ଲମ୍ବା, ୦୫.୭୦ ମିଟର ଚୌଡା ଏବଂ ୦.୪୩ ମିଟର ଉଚ୍ଚତା ବିଶିଷ୍ଟ ଏକ ବେଦିକା ଉପରେ ଅବସ୍ଥିତ । ବାସ୍ତୁକଳା ଯୋଜନା ମୁତାବକ ମନ୍ଦିରଟି ଏକ ସପ୍ତରଥ ଯାହାର ମଧ୍ୟରେ ଏକ ବିମାନ ଏବଂ ସମ୍ମୁଖ ଭାଗରେ ଏକ ଲଲାଟ ନିର୍ମିତ । ମଧ୍ୟସ୍ଥ ବିମାନଟି ୫.୪୦ ବର୍ଗ ମିଟର ଆକାରର ଏବଂ ଏହାର ପୂର୍ବ ପାଖକୁ ୦.୯୦ ମିଟରର ଏକ ପ୍ରାଙ୍ଗଣ । ମନ୍ଦିର ଅଭ୍ୟନ୍ତର କକ୍ଷର ଆକାର ୨.୪୫ ବର୍ଗ ମିଟର ବିଶିଷ୍ଟ । ଦଣ୍ଡାକାରରେ ଅବସ୍ଥିତ ଏହି ମନ୍ଦିରଟି ରେଖା ଶୈଳୀରେ ନିର୍ମିତ ହେବା ସହ ଏଥିରେ ବାଡ, ଗଣ୍ଡି ଏବଂ ୧୩.୦୫ ମିଟର ଉଚ୍ଚତା ବିଶିଷ୍ତ ମସ୍ତକ ରହିଛି । ପାଞ୍ଚ ପରସ୍ତ ବିଭାଗ ବିଶିଷ୍ଟ ବାଡର ଉଚ୍ଚତା ହେଉଛି ୩.୫୫ ମିଟର । ସାଢେ ତିନି ମିଟର ଉଚ୍ଚତା ବିଶିଷ୍ଟ ମସ୍ତକରେ ରହିଛି ବିକି, ଅମଳାକା, ଖପୁରି ଓ କଳସ । ମନ୍ଦିରର ତିନି ଦିଗରେ ପାର୍ଶ୍ୱ ଦେବତାଙ୍କ ନିମନ୍ତେ କାନ୍ଥରେ ୦ ୮୧ ମିଟର ଉଚ୍ଚତା, ୦.୫୭ ମିଟର ଓସାର, ଓ ୦ ୨୩ ମିଟର ଚୌଡାର ଦେବାସନ ନିର୍ମିତ, ତେବେ ସବୁଗୁଡ଼ିକ କିନ୍ତୁ ପାର୍ଶ୍ୱ ଦେବତା ବିହୀନ । ଏହି ପାର୍ଶ୍ୱଦେବାସନ ଗୁଡିକର ନିମ୍ନ ଭାଗସବୁ ତଳ ଗର୍ଭିକା ଢାଞ୍ଚାରେ ସଜ୍ଜିତ । ଏହାର ଦୁଇ ପାର୍ଶ୍ୱରେ ଦୁଇ କନ୍ୟା ଶଙ୍ଖ ବଜାଇବା ମୁଦ୍ରାରେ ଶୋଭା ପାଉଛନ୍ତି । ଉପର ଭାଗରେ ରହିଛି ଗଜକ୍ରାନ୍ତ । ମନ୍ଦିର ଗଠନ ଶୈଳୀରେ ଦେଖିବାକୁ ମିଳେ ଯେ ଅନୁ ରଥ ଓ କନିକା ପଗର ସନଯୋଗ ସ୍ଥାନରେ ଛୋଟ ଛୋଟ କଇ ଫୁଲର ଆକାରରେ ସୁନ୍ଦର ଭାବରେ କାରୁକାର୍ଯ୍ୟ କରାଯାଇଛି । ନିମ୍ନରେ ଥିବା ପଗ ଭାଗରେ ଚୈତ୍ୟ ଚିତ୍ରଣ ସହ ଅନୁରଥର ପଗ ଭାଗରେ ଛୋଟ ରେଖା ଦେଉଳର ଶ୍ରେଣୀ ଅନ୍ଗଶିଖର ଭାବେ ଶୋଭା ପାଉଛି । ବିଶେଷତା ସ୍ଥାନୀୟ ବାସିନ୍ଦାଙ୍କ ମତରେ ମନ୍ଦିରଟି ଗଙ୍ଗବଂଶୀ ରାଜାମାନଙ୍କଦ୍ୱାରା ନିର୍ମିତ । ମନ୍ଦିରରେ ଶିବରାତ୍ରୀ, ସଂକ୍ରାନ୍ତି, ଚନ୍ଦନ ଉତ୍ସବ, କାର୍ତ୍ତିକ ପୂର୍ଣ୍ଣିମା, ଜଳାଭିଷେକ ଭଳି ଅନେକ ପର୍ବ ପର୍ବାଣି ପାଳିତ ହୁଏ । ମନ୍ଦିରର ବାହ୍ୟ ପରିସର ବିଭିନ୍ନ ସମୟରେ ସର୍ବସାଧାରଣ ସଭାସମିତି ନିମନ୍ତେ ମଧ୍ୟ ବ୍ୟବହାର କରାଯାଇଥାଏ ।
ବିବାହ କ‌ହିଲେ ସାଧାରଣତଃ ଜଣେ ପୁରୁଷ ଜଣେ ମହିଳାଙ୍କ ସ‌ହିତ ସାମାଜିକ ଓ ଆଇନ‌ଗତ ସ୍ୱିକୃତି ସ‌ହିତ ସ‌ହାବସ୍ଥାନ‌ ଓ ପରସ୍ପର ପ୍ରତି ତ‌ଥା ସେମାନଙ୍କର ପିଲାମାନଙ୍କ ଓ ସମ୍ପର୍କୀୟଙ୍କ ପ୍ରତି ଅନ୍ତର୍ନିହିତ ଅଧିକାର ଓ କର୍ତ୍ତବ୍ୟକୁ ବୁଝାଏ । ବିଭିନ୍ନ ସଂସ୍କୃତିରେ ବିବାହର ସଂଜ୍ଞା ଭିନ୍ନ ଥାଏ କିନ୍ତୁ ଏହା ଏକ ଅନୁଷ୍ଠାନ ଯେଉଁଥିରେ ମୂଖ୍ୟତଃ ଯୌନ ସମ୍ପର୍କକୁ ଅଗ୍ରାଧିକାର ଦିଆଯାଏ । ଏହା ସ‌ହିତ ପାରିବାରିକ, ସାମାଜିକ, ଅର୍ଥନୈତିକ, ଧର୍ମ ସମ୍ବନ୍ଧୀୟ ଭାବୁକତା ମଧ୍ୟ ଅଙ୍ଗାଙ୍ଗୀ ଭାବେ ଜଡ଼ିତ । କେତେକ ସଂସ୍କୃତିରେ କୌଣସି ଯୌନ କାରବାର କରିବା ପୂର୍ବରୁ ବିବାହ ବାଧ୍ୟତାମୂଳକ । କେତେକ ସଂସ୍କୃତିରେ ସ୍ଥିରିକୃତ ବିବାହ, ବାଲ୍ୟ ବିବାହ, ଏକାଧିକ ବିବାହ ଓ ବଳପୂର୍ବକ ବିବାହ ପ୍ରଥା ଅଛି । ଅନ୍ୟ ପକ୍ଷରେ ଏହି ଭଳି ବିବାହ ଅନେକ ସ୍ଥାନରେ ବେନିୟମ ଓ ଦଣ୍ଡନୀୟ କାରଣ ଏହା ମହିଳାଙ୍କ ଅଧିକାରର ଆନ୍ତର୍ଜାତୀୟ ନିୟମର ପରିପନ୍ଥି । ବିବାହକୁ ସ୍ୱୀକୃତ ଦିଏ ରାଜ୍ୟ, ସଂଗଠନ, ଆଦିବାସୀ ଦଳ, ସ୍ଥାନୀୟ ଗୋଷ୍ଟି ବା ସମ୍ମାନନୀୟ ବ୍ୟକ୍ତି । ବିବାହକୁ ଅନେକ ଏକ ଅନୁବନ୍ଧିତ କାନୁନୀ ବିବାହ ମନେକରନ୍ତି । କାନୁନୀ ବିବାହରେ ଧାର୍ମିକ କ୍ରିୟା ସମ୍ପାଦିତ ହୁଏ ନାହିଁ । ବିଂଶ ଶତାବ୍ଦୀରେ ଆଗରୁ ଅଣସ୍ୱିକୃତ ଥିବା ଭିନ୍ନ ଜାତି ବିବାହ, ଭିନ୍ନ ବିଶ୍ୱାସ ବିବାହ ଓ ସମଲିଙ୍ଗୀ ବିବାହକୁ ଅନେକ ଦେଶ ସ୍ୱିକୃତି ଦେଇସାରିଛନ୍ତି । ବିବାହ ହିନ୍ଦୁମାନଙ୍କର ଦଶବିଧ ସଂସ୍କାର (ଗର୍ଭାଧାନ, ପୁଂସବନ, ସୀମାନ୍ତୋନ୍ନୟନ, ଜାତକର୍ମ, ନାମକରଣ, ଅନ୍ନପ୍ରାଶନ, ମୁଣ୍ଡନ, ଉପନୟନ, ସମାବର୍ତ୍ତନ, ବିବାହ) ମଧ୍ୟରୁ ଗୋଟିଏ  । ଅଷ୍ଟବିଧ ବିବାହ ପ୍ରାଚୀନ ହିନ୍ଦୁମାନଙ୍କ ମଧ୍ୟରେ ଅଷ୍ଟବିଧ ବିବାହ ପ୍ରଚଳିତ ଥିଲା । ବ୍ରାହ୍ମ କନ୍ୟାପିତା କନ୍ୟାକୁ ବସ୍ତ୍ରାଳଙ୍କାରଦ୍ୱାରା ଭୂଷିତ କରି ବିଦ୍ୱାନ ଓ ସଦାଚାରସମ୍ପନ୍ନ ବରକୁ ସ୍ୱୟଂ ଆମନ୍ତ୍ରଣ ପୂର୍ବକ ବେଦୋକ୍ତ ବିଧିରେ କନ୍ୟାଦାନ କରିବା । ଦୈବ ଜ୍ୟୋତିଷ୍ଟୋମାଜି ଯଜ୍ଞରେ ଯଜ୍ଞକର୍ତ୍ତା ପୁରୋହିତଙ୍କୁ ଦୈବକାର୍ଯ୍ୟ ସିଦ୍ଧି କାମନାରେ ଅଳଙ୍କୃତ କନ୍ୟାକୁ ସମ୍ପ୍ରଦାନ କରିବା । ଆର୍ଯ୍ୟ ଯାଗାଦି ଅବଶ୍ୟକର୍ତ୍ତବ୍ୟ କର୍ମର ସାହାଯ୍ୟାର୍ଥେ ବରଠାରୁ ଗୋଟିଏ ବା ହଳେ ବଳୀବର୍ଦ୍ଦ ନେଇ ତାହାଙ୍କ ହସ୍ତରେ ବିଧି ଅନୁରୂଅ କନ୍ୟାଦାନ କରିବା । ପ୍ରାଜାପତ୍ୟ ତୁମ୍ଭେମାନେ ଉଭୟେ ଗାର୍ହସ୍ଥ୍ୟ ଧର୍ମ ଆଚରଣ କର କନ୍ୟାପିତା ଏହା କହି ଯଥାବିଧି ବରକୁ କନ୍ୟାଦାନ କରିବା । ଆସୁର କନ୍ୟାକୁ କିଣି କରି ଗ୍ରହଣ ପୂର୍ବକ ବିବାହ କରିବା । ଗାନ୍ଧର୍ବ କନ୍ୟା ଓ ବରର ପରସ୍ପର ଅନୁରାଗ ବଶତଃ ମିଳନ । ମିଳନ ପରେ ହୋମାଦି ବିଧି ସମ୍ପାଦନ ପୂର୍ବକ ବିବାହ ସିଦ୍ଧ ହୁଏ । ରାକ୍ଷସ କନ୍ୟାପକ୍ଷୀୟ ଲୋକମାନଙ୍କୁ ଇଚ୍ଛା ବିରୁଦ୍ଧରେ କନ୍ୟାକୁ ବଳପୂର୍ବକ ହରଣ କରି ବିବାହ କରିବା । ପୈଶାଚ ନିର୍ଜନରେ ନିଦ୍ରା ବା ମଦ୍ୟପାନଦ୍ୱାରା ଅଚେତନା ବା ଉନ୍ମତ୍ତା କନ୍ୟାର ସହବାସ ପୂର୍ବକ ତାହାକୁ ପତ୍ନୀ ରୂପେ ଗ୍ରହଣ ।
କୋଲ୍ଲମ ଏକ ଭାରତୀୟ ପୌର ପରିଷଦ   ଅଟେ । ଏହା କେରଳର କୋଲ୍ଲମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି କୋଲ୍ଲମ ୮.୮୮୧୧ ଉତ୍ତର ଅକ୍ଷାଂଶ ଓ ୭୬.୫୮୪୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, କୋଲ୍ଲମ ସହରର ମୋଟ ଜନସଂଖ୍ୟା ୩୬୧୪୪୧ ଅଟେ । ସେଥି ମଧ୍ୟରୁ ୪୯.୧୩% ଜଣ ପରୁଷ ହୋଇଥିବା ବେଳେ ୫୦.୮୭% ଜଣ ନାରୀ ଅଟନ୍ତି । କୋଲ୍ଲମର ସାକ୍ଷରତା ହାର ୮୧.୮୯% ଅଟେ । ଏହା ଜାତୀୟ ହାରଠାରୁ -୧୭.୦୫% ପ୍ରତିଶତ କମ ଅଟେ । ସେଥିରୁ ୪୧.୧୪% ପ୍ରତିଶତ ପୁରୁଷ ଓ ୪୦.୭୫% ନାରୀ ଅଟନ୍ତି । ୧୦.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ କୋଲ୍ଲମର ସରକାରୀ ଭାଷା ଅଟେ ।
ଏକ  (୧) ହେଉଛି ସାଧାରଣ ଗଣନ ସଂଖ୍ୟା ଶ୍ରେଣୀର ପ୍ରଥମ ତଥା ଦୁଇ (୨)ର ପୂର୍ବବର୍ତ୍ତୀ ସଂଖ୍ୟା  । ଏହା ଏକକ ପରିମାପର ପରିପ୍ରକାଶ । ଯେ କୌଣସି ସଂଖ୍ୟାକୁ ଏହି ସଂଖ୍ୟା  (୧)ଦ୍ୱାରା ଗୁଣନ କଲେ ମୂଳ ସଂଖ୍ୟାର ମୁଲ୍ୟ ଅପରିବର୍ତ୍ତନୀୟ ରହୁଥିବାରୁ ଏହା ଗୁଣନାତ୍ମକ ଅଭେଦ  (ଆଇଡେଣ୍ଟିଟି) ଭାବେ ମଧ୍ୟ ପରିଚିତ  । ଗାଣିତିକ ଧର୍ମ ୧ ହେଉଛି ସେହି ସ୍ୱତଂତ୍ର ସଂଖ୍ୟା ଯାହା ମୌଳିକ ସଂଖ୍ୟା ନୁହଁ କି ଯୌଗିକ ସଂଖ୍ୟା ନୁହଁ । ୧ ହେଉଛି ଏକ ମାତ୍ର ସଂଖ୍ୟା ଯାହାର ବର୍ଗ ଓ ବର୍ଗମୂଳ ସେହି ୧ । ୧ର ଯେ କୌଣସି ଘାତ ନେଲେ ବି ସେହି ଘାତାଙ୍କ ରାଶିର ମୂଲ୍ୟ ସର୍ବଦା ୧ ହୁଏ । ୦ ବ୍ୟତୀତ ଯେ କୌଣସି ସଂଖ୍ୟାକୁ ସେହି ସଂଖ୍ୟାରେ ଭାଗ କଲେ ଭାଗଫଳ ସର୍ବଦା ୧ ମିଳେ । ୧ ହେଉଛି ପ୍ରଥମ ଅଯୁଗ୍ମ ସଂଖ୍ୟା ତଥା ଗଣନ ସଂଖ୍ୟା ଶ୍ରେଣୀର ପ୍ରଥମ ସଂଖ୍ୟା । ଗଣନ ସଂଖ୍ୟା ସେଟରେ ୧ ହେଉଛି ଏକମାତ୍ର ଗଣନ ସଂଖ୍ୟା ଯାହାର ପୂର୍ବବର୍ତ୍ତୀ ସଂଖ୍ୟା ନାହିଁ । ଅଙ୍କ ଜ୍ୟୋତିଷରେ ମହତ୍ତ୍ୱ ୧ ତାରିଖରେ ଜନ୍ମିତ ବ୍ୟକ୍ତିବିଶେଷ  (ଯଥା: ୧,୧୦,୧୯,୨୮) ଦୃଢମନା ତଥା ସୃଜନଶୀଳ ହୁଅନ୍ତି ବୋଲି ସଂଖ୍ୟା ଜ୍ୟୋତିଷରେ ବିଶ୍ୱାସ କରାଯାଏ  । ବିବିଧ ବିଶେଷତ୍ୱ ଶ୍ରେଷ୍ଠ ଅର୍ଥରେ ୧ (ପ୍ରଥମ)ର ବ୍ୟବହାର ସର୍ବମାନ୍ୟ  ।
ଅନ୍ତର୍ଜାତୀୟ କଫି ଦିବସ ସାରା ବିଶ୍ୱରେ ପ୍ରତିବର୍ଷ ଅକ୍ଟୋବର ୧ ତାରିଖରେ ପାଳିତ ହୁଏ । ଏକ ସ୍ୱାସ୍ଥ୍ୟକର ପେୟଭାବେ କଫିର ବହୁଳ ପ୍ରଚାର ତଥା ପ୍ରସାର ଏହାର ଲକ୍ଷ୍ୟ । ଏହାଛଡା କଫିର ସୁଲଭ ବ୍ୟବସାୟ ତଥା କଫି ଚାଷୀମାନଙ୍କ ଅଭାବ ଅସୁବିଧା ସଂପର୍କରେ ବିଶ୍ୱବାସୀଙ୍କ ଦୃଷ୍ଟି ଆକର୍ଷଣ କରିବା ଏହାର ଆଉ ଏକ ଲକ୍ଷ୍ୟ । ଅନ୍ତର୍ଜାତୀୟ କଫି ସଂସ୍ଥାନର ସମ୍ମତିକ୍ରମେ ପ୍ରଥମ ଥର ପାଇଁ ଏହା ୧ ଅକ୍ଟୋବର ୨୦୧୫ରେ ଇଟାଲୀର ମିଲନଠାରେ ପାଳିତ ହେଲା । ଏହି ଦିବସ ପାଲନ ଅବସରରେ ଅନେକ କଫି ବ୍ୟବସାୟୀ ରିହାତି ଦରରେ କଫି ବିତରଣ କରିବା ତଥା ନିଜ ସଂସ୍ଥାର ପୁରୁଣା ଗ୍ରାହକଙ୍କୁ ସ୍ୱତନ୍ତ୍ର କୁପନ ଯୋଗାଇବା ଭଳି କିଛି ସ୍ୱତନ୍ତ୍ର କାର୍ଯ୍ୟକ୍ରମ ହାତକୁ ନେଇଥାନ୍ତି । ଇତିହାସ ୩-୭ ମାର୍ଚ ୨୦୧୪ରେ ଅନ୍ତର୍ଜାତୀୟ କଫି ସଂସ୍ଥାନଦ୍ୱାରା ଆୟୋଜିତ ଏକ ସମ୍ମିଳନୀରେ ଆନୁଷ୍ଠାନିକ ଭାବେ ଏହି ନିଷ୍ପତ୍ତି ନିଆଗଲା । ଏହି ନିଷ୍ପତି ଅନୁସାରେ ଇଟାଲୀର ମିଲନଠାରେ -2015ର ଏକ କାର୍ଯ୍ୟକ୍ରମ ଭାବେ ୧ ଅକ୍ଟୋବର ୨୦୧୫ ଦିନ ପ୍ରଥମ ଅନ୍ତର୍ଜାତୀୟ କଫି ଦିବସ ପାଳିତ ହେଲା । ଏହି ଅବସରରେ ବିଭିନ୍ନ ଦେଶଦ୍ୱାରା ବିଭିନ୍ନ କାର୍ଯ୍ୟକ୍ରମର ଆୟୋଜନ କରାଯାଇଛି । ଏହା ପୂର୍ବରୁ ଇତିହାସରେ କଫି ଦିବସ ପାଳନ କରିବା ସମ୍ବନ୍ଧରେ କୌଣସି ଘଟଣା ନଜରକୁ ଆସିନାହିଁ । ତେବେ ୧୯୮୩ ମସିହାରେ ଅଖିଳ ଜାପାନୀ କଫି ସଂସ୍ଥାଦ୍ୱାରା କଫିର ପ୍ରଚାର ତଥା ପ୍ରସାର ନିମିତ୍ତ ଏକ କାର୍ଯ୍ୟକ୍ରମ ଆୟୋଜିତ ହୋଇଥିଲା । ୨୦୦୫ ସୁଦ୍ଧା ଆମେରିକାରେ ଜାତୀୟ କଫି ଦିବସ ପାଳନ କରିବା ଆରମ୍ଭ ହେଲା । ପରବର୍ତ୍ତୀ ସମୟରେ ଅନ୍ତର୍ଜାତୀୟ କଫି ସଂସ୍ଥାନଦ୍ୱାରା ବିଭିନ୍ନ ଦେଶରେ ଏହି ପରିପ୍ରେକ୍ଷୀରେ କାର୍ଯ୍ୟକ୍ରମ ସବୁ ଆୟୋଜନ ଦେବା ସହ ବିଶ୍ୱ ସ୍ତରରେ ଏହି ଦିବସ ପାଳନ ପାଇଁ ମାନ୍ୟତା ଲାଭ ହେଲା । ପାଳନ ଏହି ଦିବସ ଅବସରରେ ବିଭିନ୍ନ କାର୍ଯ୍ୟକ୍ରମର ଆୟୋଜନ କରାଯାଇଥାଏ । କଫି ଚାଷ ନିମିତ୍ତ ଆନୁଷଙ୍ଗିକ ଖର୍ଚ୍ଚ ବୃଦ୍ଧି ସାଙ୍ଗକୁ ଅନ୍ତରାଷ୍ଟ୍ରୀୟ ବଜାରରେ କଫିର ବିକ୍ରୀ ଆଶାନୁରୂପ ହୋଇ ନ ଥିବାରୁ ୨୦୧୯ ମସିହାରେ ଏହି ପରିପ୍ରେକ୍ଷୀରେ କଫି ଚାଷିମାନଙ୍କ ସର୍ବ ନିମ୍ନ ମଜୁରି ବୃଦ୍ଧି କରିବା ଦିଗରେ ସମସ୍ତ ସଦସ୍ୟ ରାଷ୍ଟ୍ର ଉଚିତ ପଦକ୍ଷେପ ନେବା ପାଇଁ ଲକ୍ଷ୍ୟ ରଖାଯାଇଛି ।
ଓଉ   ବୈଜ୍ଞାନିକ ନାମ- ଡିଲେନିଆ ଇଣ୍ଡିକା‌   ଏକ ଡିଲେନିଆ ବଂଶର ଏକ ପ୍ରଜାତି  ଏହା ଭାରତ, ଚୀନ ଏବଂ ଏସିଆର ଅନ୍ୟ କ୍ରାନ୍ତିୟ ଅଞ୍ଚଳରେ ଦେଖିବାକୁ ମିଳେ ବର୍ଣ୍ଣନା ଏହା ଏକ ଚିର ସବୁଜ ମଧ୍ୟମ ଆକାରର ଗଛ ଯାହାର ଉଚ୍ଚତାରେ ୧୫ ମିଟର ପର୍ଯନ୍ତ ବଢିଥାଏ  ପତ୍ରଗୁଡିକ ୧୫-୩୬ ସେମି ଲମ୍ବା,ଶିରା ପ୍ରଶିରା ଯୁକ୍ତ। ଏହାର ଶାଖା ଜାଳକାଠ ହିସାବରେ ବ୍ୟବହୃତ ହୁଏ  ଏହାର ଫୁଲଗୁଡିକର ୧୫ ୨୦ ସେମି ବ୍ୟାସ। ପ୍ରତ୍ୟେକ ଫୁଲର ପାଞ୍ଚଟି ଧଳା ପାଖୁଡା ଏବଂ ଅନେକ ହଳଦିଆ ପୁଂକେଶର ଥାଏ  ଏହାର ଗୋଲାକାର ଫଳଗୁଡିକ ବଡ଼, ସବୁଜ-ହଳଦିଆ । ଫଳରେ ଅନେକ ମଞ୍ଜି ଥାଏ ଏବଂ ଏହା ଖାଇବା ଯୋଗ୍ୟ  ପରିବେଶ ଔଉ ଆର୍ଦ୍ର କ୍ରାନ୍ତୀୟ ଅଞ୍ଛଳରେ ଭଲ ବଢିଥାଏ। ଓଉଗଛ ୧୦ ସେମି ଆକାରର କଠିନ ଖାଇବା ଯୋଗ୍ୟ ଫଳ ଧାରଣ କରେ। ଜଙ୍ଗଲ ପରିବେଶରେ ଏହା ବୃହତକାୟ ବନ୍ୟ ତୃଣଭୋଜୀ ପ୍ରାଣୀଙ୍କ  (ଯଥା ହାତୀ) ଖାଦ୍ୟ ହୁଏ  ପରିବେଶବିତ୍ ସେକର ଓ ସୁକୁମାରଙ୍କଦ୍ୱାରା ବକ୍ସା ବ୍ୟାଘ୍ର ଅଭୟରଣ୍ୟରେ ହୋଇଥିବା ଏକ ଅଧ୍ୟୟନରୁ ଜଣାପଡିଛି ଯେ ଏସୀୟ ହାତୀମାନେ ଓଉ ଫଳ ପ୍ରତି ଆକର୍ଶିତ ହୋଇ ଏହି ବୃକ୍ଷ ପାଇଁ ଏକ ଗୁରୁତ୍ୱପୂର୍ଣ୍ଣ ବିହନ ବିଛିନ୍ନକାରୀ ଭବେ କାର୍ଯ୍ୟ କରନ୍ତି । ବ୍ୟବହାର କେତେକ ସଂସ୍କୃତିରେ (ଯଥା- ଓଡ଼ିଆ) ଓଉକୁ ଖଟା ଭାବରେ ବ୍ୟବହାର କରାଯାଏ  ।
ଶିବାନୀ କଟାରିଆ ,  (ଜନ୍ମ ୨୭ ସେପ୍ଟେମ୍ବର ୧୯୯୭ ) ଜଣେ ଭାରତୀୟ ସନ୍ତରଣକାରୀ  । ସେ ୨୦୧୬ ମସିହାର ଅଲିମ୍ପିକ ପାଇଁ ଯୋଗ୍ୟତା ହାସଲ କରି ବ୍ରାଜିଲର ରିଓ ଠାରେ ପ୍ରତିଯୋଗୀତାରେ ଭାଗନେଇଥିଲେ । ସେ ୨୦୦ ମିଟର ବ୍ୟକ୍ତିଗତ ମହିଳା ବିଭାଗ ସନ୍ତରଣରେ ପ୍ରଥମ ରାଉଣ୍ଡରେ ସେମିଫାଇନାଲ ପାଇଁ ଯୋଗ୍ୟତା ହାସଲ କରିପାରିନଥିଲେ । ତାଙ୍କ ନାମରେ ଭାରତୀୟ ଜାତୀୟ ମହିଳା ସନ୍ତରଣ ରେକର୍ଡ ସବୁ ରହିଛି । ସେ କଲମ୍ବୋଠାରେ ୨୦୧୬ ମସିହା ଦକ୍ଷିଣ ଏସିୟା ସନ୍ତରଣ ପ୍ରତିଯୋଗୀତାରେ ମଧ୍ୟ ଭାଗନେଇଥିଲେ । ୨୦୦୪ ମସିହା ପରେ ସେ ଅଲିମ୍ପିକ ପାଇଁ ଯୋଗ୍ୟତା ହାସଲ କରିବା ପ୍ରଥମ ମହିଳା ସନ୍ତରଣକାରୀ ।
ରବି କିନ୍ନାଗୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ମାନିନୀ ୧୯୮୬ ମସିହାରେ ମୁକ୍ତିଲାଭ କରିଥିଲା ।
ମୋଦକ ସାଗର ଭାରତୀୟ ରାଜ୍ୟ ମହାରାଷ୍ଟ୍ରର ମୁମ୍ବାଇ ସହରର ଉପକଣ୍ଠରେ ଥିବା ଥାଣେ ଜିଲ୍ଲାରେ ପ୍ରବାହିତ ବାଇତର୍ଣା ନଦୀରେ ଥିବା ଏକ ହ୍ରାଦ । ଏହାର ଜଳ ସ୍ତରର ଗଭୀରତା 163.15 ମିଟର ଓ ଏହା ମୁମ୍ବାଇ ସହର>କୁ ଜଳଯୋଗାଣର ଦ୍ୱିତୀୟ ବୃହତ୍ତମ ସ୍ରୋତ । ଇତିହାସ ପହଞ୍ଚ ଏହି ଜଳଭଣ୍ଡାର ରାଜ୍ୟ ସରକାରଙ୍କଦ୍ୱାରା ସଂରକ୍ଷିତ ଅଞ୍ଚଳ ହୋଇଥିବାରୁ କେବଳ କର୍ମଚାରୀ ବ୍ଯତୀତ କାହାକୁ ଛଡ଼ାଯାଏ ନାହି । କିନ୍ତୁ ମୁଖ୍ୟାଳୟରୁ ଉପଯୁକ୍ତ ଅନୁମତି ପ୍ରାପ୍ତ ହେଇ ର୍ଥାକୁ ପରିଦର୍ଶନ ପାଇଁ ଯାଇ ହୁଏ । ବନ୍ଧର ବିଶିଷ୍ଟତା ସବୁ ପଶୁପକ୍ଷୀ ଓ ବୃକ୍ଷରାଜି ଏହି ହ୍ରଦରେ ତଟ ନିକଟ ଅଞ୍ଚଳରେ କୁମ୍ଭୀରମାନେ ରହନ୍ତି ।
ଅମର କୁମାର ନାୟକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ ବଡ଼ଚଣା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୭୧,୯୨୬ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ବର୍ଷା ପ୍ରିୟଦର୍ଶିନୀଙ୍କୁ ୬,୩୧୦ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ପୋଟର ଅନୁକ୍ରମ ହେଉଛି ଶିଶୁର ଅସ୍ୱାଭାବିକ ବିକାଶ ଯାହା ଗର୍ଭାବସ୍ଥାରେ ପର୍ଯ୍ୟାପ୍ତ ପରିମାଣର ଆମ୍ନିଓଟିକ ଫ୍ଲୁଇଡ ଅଭାବ ହେତୁ ହୁଏ । ଏହାର ଲକ୍ଷଣ ମଧ୍ୟରେ ଫୁସଫୁସର ଅନୁପ‌ଯୁକ୍ତ ବିକାଶ ଫଳରେ ଅଣନିଶ୍ୱାସ ଏବଂ ଜନ୍ମ ସମୟରେ ଦୃତ ଶ୍ୱାସକ୍ରିୟା ହୁଏ । ଅନ୍ୟାନ୍ୟ ଲକ୍ଷଣ ମଧ୍ୟରେରେ ଅସ୍ୱାଭାବିକ ମୁଖ ମଣ୍ଡଳ ପରିବର୍ତ୍ତନ, କ୍ଲବଫୁଟ ଏବଂ ହାଡ଼ର ଅସ୍ୱାଭାବିକତା ହୋଇପାରେ । ମୃତ୍ୟୁ ସାଧାରଣତଃ ଜନ୍ମ ପୂର୍ବରୁ କିମ୍ବା କିଛି ଘଣ୍ଟା ମଧ୍ୟରେ ଘଟିଥାଏ, ଯଦିଓ କେତେକ କ୍ଷେତ୍ରରେ ବଞ୍ଚିବା ସମ୍ଭବ ହୋଇପାରେ । ଏହାର କାରଣ ମଧ୍ୟରେ ବୃକ୍‌କ ସମସ୍ୟା ହେତୁ ଆମନିଓଟିକ୍ ଫ୍ଲୁଇଡ୍ ଅଭାବ ହୁଏ ଯାହାକୁ ଓଲିଗୋହାଇଡ୍ରାମ୍ନିଅସ କୁହାଯାଏ । ଏହି ବୃକ୍‌କ ସମସ୍ୟା ମଧ୍ୟରେ ଦ୍ୱିପାକ୍ଷିକ ବୃକ୍‌କ ଆଜେନେସିସ  , ପଲିସିଷ୍ଟିକ କିଡନୀ ରୋଗ  ( ଅଟୋସୋମାଲ୍ ପ୍ରାଧାନ୍ୟ ବା ରିସେସିଭ୍ ), ବୃକ୍‌କ ଡିସପ୍ଲେସିଆ କିମ୍ବା ବୃକ୍‌କ ଥିବା ୟୁରେଟର କିମ୍ବା ପେଲଭିସରେ ବାଧା ହୋଇପାରେ  । ଅନ୍ୟାନ୍ୟ କାରଣ ମଧ୍ୟରେ ପ୍ରସବପୂର୍ବ ଝିଲ୍ଲିରେ ଫାଟ ଏବଂ ପ୍ରୁନ ବେଲି ସିଣ୍ଡ୍ରୋମ   ହୋଇପାରେ  ଅଲଟ୍ରାସାଉଣ୍ଡଦ୍ୱାରା ରୋଗ ନିର୍ଣ୍ଣୟ ବାରମ୍ବାର ନିଶ୍ଚିତ କରାଯାଏ । ଏହାର ଚିକିତ୍ସା ମଧ୍ୟରେ ପରିବାର ପାଇଁ ମାନସିକ ସମର୍ଥନ ଆବଶ୍ୟକ ହୁଏ । ଗର୍ଭଧାରଣ କିମ୍ବା ଅସ୍ତ୍ରୋପଚାର ସମୟରେ ବେଳେବେଳେ ଗର୍ଭାଶୟରେ ସାଲାଇନ୍‌ର ନିୟମିତ ଇଞ୍ଜେକ୍ସନ ହୁଏତ ଏକ ବିକଳ୍ପ ହୋଇପାରେ । ଶିଶୁ ଜନ୍ମ ପରେ କିଡନୀ ବିଫଳତା ଏବଂ ଫୁସଫୁସର ବିକାଶର ପରିଚାଳନା କରାଯାଏ । ଏହି ରୋଗ ୨,୦୦୦ରୁ ୫୦୦୦ ପ୍ରସବ ମଧ୍ୟରୁ ପ୍ରାୟ ଜଣକୁ ପ୍ରଭାବିତ କରିଥାଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୪୬ ମସିହାରେ ଏଡିଥ ପୋଟର ବର୍ଣ୍ଣନା କରିଥିଲେ ଓ ତାଙ୍କର ନାମାନୁସାରେ ଏହି ରୋଗର ନାମକରଣ ହୋଇଥିଲା ।
ଗୁଗଲ ଆଲୋ ହେଉଛି ଗୁଗଲର ଏକ ନୂଆ ମେସେଜିଂଗ୍ ଆପ । ଏହାକୁ ବ୍ୟବହାରକରି ବ୍ୟବହାରକରି ଜଣକ ନିଜର ମିତ୍ର ଏବଂ ପରିବାର ବର୍ଗଙ୍କ ସହିତ ବାର୍ତ୍ତାଳାପ କରି ପରିଥାଏ । ଏଥିରେ ପ୍ରଥମ ଥର ପାଈଁ ଗୁଗଲର ଅତ୍ୟାଧୁନିକ ମେସିନ ଳର୍ଣିଙ୍ଗଦ୍ୱାରା ପ୍ରସ୍ତୁତ ହୋଇଥିବା ଗୁଗଲ ଆଶିଷ୍ଟାଣ୍ଟର ବ୍ୟବହାର ହୋଇଛି । ଇତିହାସ ଆଲୋ ପ୍ରଥମ ଥର ପାଇଁ ଗୁଗଲର ଆଇ/ଓ ୨୦୧୬ରେ ଉନ୍ମୋଚନ କରାଯାଇଥିଲା । ସେଠାରେ ଏହାର କିଛି ନୁଆ ଗୁଣବତ୍ତା ସମ୍ପର୍କରେ ଜଣାଇବା ସହିତ, ଏହା ଗ୍ରୀଷ୍ମର ଶେଷ ସୁଧା ବିଶ୍ୱ ଦରବାରରେ ଉପସ୍ଥାପିତ ହେବ ବୋଲି ଘୋଷଣା କରାଯାଇଥିଲା । ସେପ୍ଟେମ୍ବର ୨୧ ତାରିଖରେ ପ୍ରଥମଥର ପାଇଁ ଗୁଗଲ ଆଲୋ ଗୁଗଲ ପ୍ଲେଷ୍ଠୋରରେ ଡାଉନଲୋଡ଼ ପାଈଁ ଉପଲବ୍ଧ ହୋଇଥିଲା । ଠିକ ଦଶ ଦିନ ମଧ୍ୟରେ ଏହାର ଡାଉନଲୋଡ଼ ପଚାଶ ଲକ୍ଷ ଟପି ଯାଇଥିଲା । ଅପ୍ରେଲ ୨୦୧୮ରେ ଗୁଗଲ ଏହି ଆଲୋର ଉନ୍ନତିକରଣକୁ ସ୍ଥଗିତ ରଖିବାର ନିର୍ଣ୍ଣୟ ନେଇଥିଲା, ଏବଂ ନିଜର ମାନବ ସମ୍ବଳକୁ ନିଜର ଅନ୍ୟ ଏକ ସେବା,  "ମେସେଜେସ" ରେ ବ୍ୟବହାର କରିବା ଆରମ୍ଭ କରିଥିଲା । ଡିସେମ୍ବର ୨୦୧୮ ମସିହାରେ ଗୁଗଲ ଏହି ଆଲୋକୁ ବନ୍ଦ କରିବା କଥା ଘୋଷଣା କରିଥିଲା, ଏବଂ ଏକ ନୂଆ ଅପଡେଟ ଜରିଆରେ ବ୍ୟବହାରକାରୀଙ୍କର ଜରୁରୀ ତଥ୍ୟ ଆଲୋରୁ କାଢ଼ିବା ପାଇଁ ବ୍ୟବସ୍ଥା କରିଥିଲା । ବିଶେଷତ୍ୱ ଗୁଗଲ ଆଲୋତ ମୁଖ୍ୟ ବିଶେଷତ୍ୱ ହେଉଛି ଗୁଗଲ ଆଶିଷ୍ଟାଣ୍ଟ । ଏହା ବ୍ୟତୀତ ଏଥିରେ ଇନକଗନିଟୋ ମୋଡ଼ ମଧ୍ୟ ରହିଛି । ଏହି ମୋଡରେ ପଠାହୋଇଥିବା ଲେଖା ଏବଂ ତଥ୍ୟ ଗୁଡ଼ିକ ସିଗ୍ନାଲ ପ୍ରୋଟୋକଲଦ୍ୱାରା ସୁରକ୍ଷିତ କରାଯାଇଛି । ଗୁଗଲ ନିକଟ ଅତୀତରେ ଆଲୋ ସେବାରେ ବହୁତ ଗୁଡିଏ ପରିବର୍ତ୍ତନ ଆଣିଅଛି । ସେଥିମଧ୍ୟରୁ ବ୍ୟାକପ ସେବାଟି ଅନ୍ୟତମ । ଏହାକୁ ବ୍ୟବହାର କରି ବ୍ୟକ୍ତି ଜଣକ ନିଜ ବର୍ତ୍ତଳପକୁ ନିଜ ଦୁରଭାଷ ଯନ୍ତ୍ରରେ ରଖି ପାରିବ । ଏହା ସହ, ଆଲୋ ଏକ ନୂଆ ସେବା ଆରମ୍ଭ କରିଛି ଯାହାକୁ ବ୍ୟବହାର କରି ବ୍ୟବହାରକର୍ତ୍ତା ନିଜର ଚିତ୍ରକୁ ଏକ ଷ୍ଟିକରରେ ପରିବର୍ତ୍ତନ କରିପାରିବ ।
ପ୍ରେମମ୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶିଶିର କୁମାର ସଡ଼ଙ୍ଗୀ । ଭରଦ୍ୱାଜ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ତାପସ ସରଘରିଆ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୌରବ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ ଓ ପ୍ରକୃତି ମିଶ୍ର । ସିଦ୍ଧାନ୍ତ ମହାପାତ୍ର, ସାତ୍ୟକି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଜୁନ ୩ ତାରିଖରେ ମୁକ୍ତିଲାଭ କରିଥିଲା । ଏହି କଥାଚିତ୍ରଟିର ଡିଜ୍ନି ପ୍ଲସ ହଟ୍‌ଷ୍ଟାର୍‌ରେ ମୁକ୍ତିଲାଭ କରିଥିଲା । ଅଭିନୟ ବାବୁଶାନ୍ ପ୍ରକୃତି ମିଶ୍ର ସିଦ୍ଧାନ୍ତ ମହାପାତ୍ର ସାତ୍ୟକି ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୌରବ ଆନନ୍ଦ । ଗୀତିକାର ବାପୁ ଗୋସ୍ୱାମୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅସୀମା ପଣ୍ଡା, ବାବୁଶାନ୍, କୁଳଦୀପ ପଟ୍ଟନାୟକ, ସୋହିନୀ ମିଶ୍ର, ଅର୍ପିତା ଚୌଧୁରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଅତି-ଉଚ୍ଚତା ଫୁସଫୁସ ଇଡିମା   ହେଉଛି ଏକ ପ୍ରକାର ଉଚ୍ଚତା ରୋଗ ଯେଉଁଥିରେ ଫୁସଫୁସରେ ତରଳ ପଦାର୍ଥ ସୃଷ୍ଟି ହୁଏ । ପ୍ରାରମ୍ଭିକ ଲକ୍ଷଣଗୁଡ଼ିକରେ ଥକ୍କା, ବ୍ୟାୟାମ ସମୟରେ ଅଣନିଶ୍ୱାସ, ଏବଂ ଶୁଖିଲା କାଶ ହୋଇପାରେ । ରୋଗ ଗମ୍ବୀର ହେଲେ ବିଶ୍ରାମ ସମୟରେ ଅଣନିଶ୍ୱାସ, ଗୋଲାପୀ ରଙ୍ଗର କଫ ଏବଂ ନୀଳ ଚର୍ମ ଦେଖାଯାଇପାରେ । ସାଧାରଣତଃ ଉଚ୍ଚତାରେ ୨ରୁ ୫ ଦିନ ରହିବା ପରେ ଆରମ୍ଭ ହୁଏ । ଉଚ୍ଚତାରେ ରହିବା ପରେ ପ୍ରାୟ ୧୫% ମାମଲାରେ ରୋଗ ଜଟିଳ ହୋଇ ଅତ୍ୟୁଚ୍ଚ ମସ୍ତିଷ୍କ ଇଡିମା ହୋଇଥାଏ  ୨,୫୦୦ ମିଟର  (୮,୨୦୦ଫୁଟ) ଉପରେ ରହିବା ଯୋଗୁଁ ଏହା ପ୍ରାୟ ଘଟିପାରେ  । କିନ୍ତୁ ୨,୦୦୦ ମିଟର (୬,୬୦୦ଫୁଟ)ପରି କମ୍ ଉଚ୍ଚତାରେ ମଧ୍ୟ ହୋଇପାରେ  । ବିପଦ କାରଣଗୁଡ଼ିକରେ ଜେନେଟିକ୍ସ, ଦ୍ରୁତ ଆରୋହଣ, କଠିନ ବ୍ୟାୟାମ, ଫୁସଫୁସ ଉଚ୍ଚ ରକ୍ତଚାପ ଏବଂ ଏକ ଉଚ୍ଚ ଲୁଣଯୁକ୍ତ ଖାଦ୍ୟ ଅନ୍ତର୍ଭୁକ୍ତ ହୋଇଥାଏ । ନିମ୍ନ ଅମ୍ଳଜାନର ପ୍ରତିକ୍ରିୟା ଭାବରେ ଫୁସଫୁସର ରକ୍ତନଳୀ ସଙ୍କୁଚିତ ହୋଇ ଏହା ହୋଇଥାଏ । ଏହା ଏକ ପ୍ରକାର ଅଣହୃତପିଣ୍ଡ ଜନିତ ଫୁସଫୁସ ଏଡିମା । ଲକ୍ଷଣ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ ଏହାର ଚିକିତ୍ସାରେ ତୁରନ୍ତ ଏକ ନିମ୍ନ ଉଚ୍ଚତାକୁ ଓହ୍ଲାଇ ଦିଆଥାଏ । ଯଦି ଅବତରଣ ସମ୍ଭବ ନୁହେଁ, ଅମ୍ଳଜାନ, ନିଫେଡିପାଇନ୍ କିମ୍ବା ଏକ ପୋର୍ଟେବଲ୍ ହାଇପରବାରିକ୍ ଚାମ୍ବର ବ୍ୟବହାର କରାଯାଇପାରେ  ୪,୫୦୦ମିଟର  (୧୫,୦୦୦ଫୁଟ) ଉଚ୍ଚତାରେ ପ୍ରାୟ ୦.୬ରୁ ୬% ଲୋକ ପ୍ରଭାବିତ ହୁଅନ୍ତି  । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ବିନା ଚିକିତ୍ସାରେ ୫୦% ଲୋକଙ୍କର ମୃତ୍ୟୁ ହେବାର ଆଶଙ୍କା ରହିପାରେ।
ଡର୍ନେଜ ଆଲଫା  (ଇଂରାଜୀ ଭାଷାରେ ), ଏକ ବେପାର ନାମ ପୁଲମୋଜାଇମ, ହେଉଛି ସିସ୍ଟିକ ଫାଇବ୍ରୋସିସ୍ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହା କଫ ଘନତା ହ୍ରାସ କରିବା ପାଇଁ ବ୍ୟବହୃତ ହୁଏ ଏବଂ ଏହାଦ୍ୱାରା କାଶ ହେବା ସହଜ ହୋଇଥାଏ । ଏହା ପ୍ରଶ୍ୱାସରେ ନିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱର ପରିବର୍ତ୍ତନ, ରାସ, ଗଳା ପ୍ରଦାହ, ଛାତି ଯନ୍ତ୍ରଣା, ନାକରେ ପାଣି ବୋହିବା, ଜ୍ୱର ଏବଂ ଅଣନିଶ୍ୱାସ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ରେକମ୍ବିନାଣ୍ଟ ମାନବ ଡିଅକ୍ସିରାଇବୋନ୍ୟୁକ୍ଲିଏଜ   ନାମକ ଏକ ଏନଜାଇମ ଯାହା କୋଷ ବାହ୍ୟ ଭାଗରେ ଡିଏନଏ   ଭାଙ୍ଗିଦିଏ । ୧୯୯୩ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡର୍ନେଜ ଆଲଫା ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହା ପିଛା ଏକ ମାସର ପ୍ରାୟ ୫୦୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୪୦୦ ଡଲାର ଅଟେ ।
ଶ୍ରୀଶ୍ରୀଠାକୁର ଅନୁକୂଳଚନ୍ଦ୍ର  (୧୪ ସେପ୍ଟେମ୍ବର ୧୮୮୮ - ୨୬ ଜାନୁଆରୀ ୧୯୬୯) ଜଣେ ଆଧ୍ୟାତ୍ମିକ ଧର୍ମଗୁରୁ ଓ ସତସଙ୍ଗ ଆଶ୍ରମ, ଦେଓଘରର ସଂସ୍ଥାପକ । ଜୀବନୀ ଅନୁକୂଳଚନ୍ଦ୍ର ବିଂଶ ଶତାବ୍ଦୀର ଜଣେ ସମାଜ ସଂସ୍କାରକ ଥିଲେ, ଅଧୁନା ବଙ୍ଗଳାଦେଶର ପାବନା ନିକଟରେ ହିମାୟିତପୁର ଗ୍ରାମରେ ପିତା ଶିବଚନ୍ଦ୍ର ଚକ୍ରବର୍ତ୍ତୀଙ୍କ ଔରସରୁ ଓ ମାତା ମନମୋହିନୀ ଦେବୀଙ୍କ ଗର୍ଭରୁ ଜନ୍ମ ନେଇଥିଲେ । ଅଧୁନା ଦେଓଘରରେ ଥିବା ସତସଙ୍ଗର ପ୍ରତିଷ୍ଠାତା ତଥା ମାନବ ଜୀବନର ବହୁବିଧ ସମସ୍ୟାର ସମାଧାନ ନିମନ୍ତେ ଅନେକ ଉପଦେୟ ବାଣୀର ସଂକଳୟିତା ଥିଲେ । ଦେଓଘରସ୍ଥିତ ସତସଙ୍ଗ ଆଶ୍ରମ ଏବେ ଦେଓଘରର ମୁଖ୍ୟ ଆକର୍ଷଣ। ସେ ୧୯୪୬ରେ ଦେଓଘରକୁ ଯାଇଥିଲେ, ଯେଉଁଠି ସେ ୨୬ ଜାନୁଆରୀ ୧୯୬୯ରେ ଶେଷ ନିଃଶ୍ୱାସ ତ୍ୟାଗ କରିଥିଲେ।
ଲୋପେରାମାଇଡ, ଔଷଧ ଇମୋଡିଅମ ନାମରେ ବିକ୍ରି ହେଲେ ମଧ୍ୟ ଅନେକ ଅନ୍ୟ ନାମରେ ମିଳେ, ଓ ବାରମ୍ବାର ତରଳ ଝାଡ଼ା ହେଉଥିଲେ ତାହାର ହାର କମେଇବାକୁ ଦିଆଯାଏ । ଏହି କାରଣ ନିମନ୍ତେ ଏହା ଅନ୍ୟ ରୋଗ ଯଥା ପାକସ୍ଥଳୀ-ଅନ୍ତନଳୀ ପ୍ରଦାହ, ଇନଫ୍ଲାମେଟରି ବାୱେଲ ଡିଜିଜ, ଓ ସର୍ଟ ବାୱେଲ ସିଣ୍ଡ୍ରୋମ. ଏହା ଝାଡ଼ାରେ ରକ୍ତ ପଡ଼ିଲେ ଦିଆଯାଏ ନାହିଁ । ଏହି ଖାଇବାକୁ ଦିଆଯାଏ । ଏହି ଔଷଧର ମୁଖ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ କୋଷ୍ଠବଦ୍ଧ, ନିଦ୍ରାହାନୀ, ବାନ୍ତି ଓ ଶୁଖିଲା ପାଟି ଉଲ୍ଲେଖ‌ଯୋଗ୍ୟ । ଟକ୍ସିକ ମେଗାକୋଲୋନ ହେବା ସଙ୍କଟ ମଧ୍ୟ ରହେ । ଗର୍ଭାବସ୍ଥାରେ ଏହି ଔଷଧ ପ୍ରୟୋଗର ନିରାପତ୍ତା ଯଦିଓ ସନ୍ଦେହଜନ‌କ ତେବେ କୌଣସି କ୍ଷତି ହେବାର ପ୍ରମାଣ ମିଳିନାହିଁ । ଏହା ସ୍ତନ୍ୟପାନ ସମୟରେ ଦେଲେ ନିରାପଦ । ଏହା ଏକ ପ୍ରକାର ଓପିଅଏଡ   ଯାହା ଅବଶୋଷିତ ହୋଇପାରେ ନାହିଁ । ଅନ୍ତନଳୀର ସଙ୍କୋଚନ ଧୀର କରିଦିଏ । ଲୋପେରାମାଇଡ ସନ ୧୯୬୯ରେ ପ୍ରଥମେ ତିଆରି ହୋଇଥିଲା ଓ ଚିକିତ୍ସାରେ ସନ ୧୯୭୬ରେ ବ୍ୟବ‌ହୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ଓ ଦାମିକା ନୁହେଁ । ଏହାର ହୋଲସେଲ ମୂଲ୍ୟ ଏକ ଡୋଜ ପିଛା ପ୍ରାୟ ୦.୦୦୪ରୁ ୦.୦୪ ଆମେରିକୀୟ ଡଲାର । ଆମେରିକାରେ ଏହାର ଡୋଜ ପିଛା ମୂଲ୍ୟ ୦.୨୦ ଆମେରିକୀୟ ଡଲାର ।
କଞ୍ଚନଜଙ୍ଘା ଷ୍ଟାଡିୟମ, ଏକ ବହୁମୂଖୀ ଷ୍ଟାଡିୟମ ଓ ଏହା ଭାରତୀୟ ରାଜ୍ୟ ପଶ୍ଚିମ ବଙ୍ଗର ସିଲିଗୁଡିଠାରେ ଅବସ୍ଥିତ । ..ଏଠାରେ ମୁଖ୍ଯତଃ କ୍ରିକେଟ ଓ ଫୁଟବଲ ଖେଳ ଯାଇଥାଏ ଓ ଦରକାର ମୁତବକ ଅନନ୍ୟ କ୍ରୀଡ଼ା ପାଇଁ ବ୍ୟବହାର ହେଇଥାଏ । ଏହି ଷ୍ଟାଡିୟମ 1980 ମସିହାରେ ନିର୍ମିତ ହେଇଥିଲା ଓ ଏହାର ସ୍ଥାନ ସଂଖ୍ୟା 30,000 । ଜାନୁଆରୀ 2014 ମସିହାରେ ଏହାର ଉନ୍ନତିକରଣ ପାଇଁ 1.7 କୋଟି ତାଙ୍କର ଅଟାକଳ ମଞ୍ଜୁରୀ ପ୍ରାପ୍ତ ହୋଇଛି । ରଣଜୀ ଟ୍ରଫି ଏହି ପଡିଆରେ 2010 ମସିହାରେ ପଶ୍ଚିମ ବଙ୍ଗ ଓ ପଞ୍ଜାବ ମଧ୍ୟରେ ପ୍ରଥମ କରି ରଣଜୀ ଟ୍ରଫି ମେଚ ହେବା ପରେ ଅଦ୍ୟାବଧି 11ଟି ମେଚ ହେଇ ସରିଲାଣି । 2012 ମସିହାରେ ଏଠାରେ ଫେଡେରେସନ କପ ମେଚ ସବୁ ହେଇଥିଲା । ଏଥିରେ ଦେଶର ସମସ୍ତ ପ୍ରମୁଖ ଫୁଟ ବଳ ଦଳ ଯୋଗ ଦେଇଥିଲେ । ଏଠାରେ ନିଜସ୍ୱ କ୍ରିକେଟ ଲିଗ ମଧ୍ୟ ହେଇଥାଏ । ସନ୍ତୋଷ ଟ୍ରଫି ପାଇଁ ଜାତୀୟ ଫୁଟବଲ ମେଚର ଫାଇନାଲ 2014 ମସିହାରେ ଏଠାରେ ହେଇଥିଲା ଓ ମିଜୋରାମ ଜିତିଥିଲା ।
ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ ବା ଏନଏସଏଆଇଡି  (ଇଂରାଜୀ ଭାଷାରେ ) ଏକ ଶ୍ରେଣୀର ଔଷଧ ଯାହା ଯନ୍ତ୍ରଣା, ଜ୍ୱର ଏବଂ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ  ହୃଦଘାତ କିମ୍ବା ଷ୍ଟ୍ରୋକ୍ ପ୍ରତିଷେଧ ପାଇଁ ଆସ୍ପିରିନ୍ ମଧ୍ୟ ବ୍ୟବହୃତ ହୋଇପାରେ  ସେଗୁଡିକ ପାଟି ବାଟେ ବା ଇଞ୍ଜେକ୍ସନ ଆକାରରେ ଦିଆଯାଏ, ଚର୍ମରେ ପ୍ରୟୋଗ କରାଯାଇପାରେ କିମ୍ବା ଏକ ସପୋଜିଟୋରି ଭାବରେ ବ୍ୟବହୃତ ହୋଇପାରେ  ପାରାସେଟାମୋଲ  (ଏସିଟାମିନୋଫେନ) ସହିତ ମଧ୍ୟ ସେହି ଔଷଧ ଗୁଡ଼ିକ ବ୍ୟବହୃତ ହୋଇପାରେ  ଯେଉଁମାନଙ୍କର ପେଟ ସମସ୍ୟା ଥାଏ, ସେମାନଙ୍କୁ ପ୍ରୋଟୋନ ପମ୍ପ ଇନହିବିଟର ଔଷଧ ସ‌ହିତ ଦିଆଯାଇପାରେ  ପାର୍ଶ୍ୱ ପ୍ରତିକ୍ରିୟାରେ ପାକସ୍ଥଳୀ ଘାଆ, ହୃଦଘାତ, ଉଚ୍ଚ ରକ୍ତଚାପ ଏବଂ ବୃକ୍‌କ ରୋଗ ହୋଇପାରେ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଜ୍‌ମା ଆକ୍ରମଣ ଏବଂ ହାଇଭ୍‌ସ ହୋଇପାରେ। ଗର୍ଭଧାରଣର ଶେଷ ୩ ମାସ ମଧ୍ୟରେ ସେଗୁଡିକ ଦିଆଯିବା ଉଚିତ୍ ନୁହେଁ  ଏହା ଅଣ-ସିଲେକ୍ଟିଭ୍ ଏବଂ କକ୍ସ-୨ ସିଲେକ୍ଟିଭ ନାମକ ଦୁଇଟି ପ୍ରକାରରେ ମିଳେ  କକ୍ସ-୨ ସିଲେକ୍ଟିଭ୍ ଏଜେଣ୍ଟ ଯୋଗୁ ପେଟରେ ଉତ୍ତେଜନା କମ୍ ହୁଏ କିନ୍ତୁ ହୃଦଘାତ ହେବାର ଆଶଙ୍କା ଅଧିକ ଥାଏ  ସେଗୁଡ଼ିକ ସାଇକ୍ଲୋଅକ୍ସିଜେନେଜ ଏନଜାଇମର  କ‌କ୍ସ - ୧ କିମ୍ବା କ‌କ୍ସ - ୨  କାର୍ଯ୍ୟକଳାପକୁ ପ୍ରତିରୋଧ କରି କାର୍ଯ୍ୟକ୍ଷମ ହୁଅନ୍ତି  ଏହା ୧୮୯୯ ମସିହାରେ ପ୍ରଥମେ ଆସ୍ପିରିନ୍ ନାମରେ ବ୍ୟବସାୟିକ ବ୍ୟବହାରରେ ଆସିଥିଲା, ଯଦିଓ ଏହା ପୂର୍ବରୁ ଉଇଲୋ ଛାଲି ଆକାରରେ ବ୍ୟବହୃତ ହୋଇଥିଲା  ଏହା ପରେ ୧୯୬୦ ଦଶକରେ ଆଇବୁପ୍ରୋଫେନ୍ ଏବଂ ୧୯୭୦ ଦଶକରେ ନାପ୍ରୋକ୍ସେନ୍ ଔଷଧ ଭାବରେ ବ୍ୟବ‌ହାରରେ ଆସିଲା । ଜେନେରିକ ଔଷଧ ଭାବରେ ଅନେକ ରକମର ଏହି ଔଷଧ ଉପଲବ୍ଧ ଏବଂ ମହଙ୍ଗା ନୁହେଁ  କିଛି ଔଷଧ ପ୍ରେସକ୍ରିପସନ ଆକାରରେ କିଣାଯାଇପାରିବ  ପାରାସେଟାମୋଲକୁ ଏକ ଏନଏସଏଆଇଡି ଭାବରେ ବିବେଚନା କରାଯାଏ ନାହିଁ
ନିକିତା ମିଶ୍ର, ଜଣେ ଓଡ଼ିଆ କଥାଚିତ୍ର, ଧାରାବାହିକ ଏବଂ ମଞ୍ଚ ଅଭିନେତ୍ରୀ । ସେ ଓଡ଼ିଆ କଥାଚିତ୍ର ଜଗତରେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ । ସେ ଓଡ଼ିଆ ଦୂରଦର୍ଶନରେ ମଧ୍ୟ ଶିଶୁ କଳାକାର ଭାବରେ ଅଭିନୟ କରିଥିଲେ । ନିକିତା ଅନ୍ନପୂର୍ଣ୍ଣ ଥିଏଟରରେ ମଧ୍ୟ ଦୁଇ ବର୍ଷ ଶିଶୁ କଳାକାର ଭାବରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ନିକିତା ମିଶ୍ର ଛୋଟବେଳୁ ଅଭିନୟ ପ୍ରତି ଆକର୍ଷିତ ହୋଇଥିଲେ । ସେ ଅଭିନୟ ସ‌ହ ଛୋଟବେଳୁ ନୃତ୍ୟରେ ମଧ୍ୟ ପ୍ରଶିକ୍ଷଣ ନେଇଥିଲେ । ତାଙ୍କ ପିତା ତରୁଣ ମିଶ୍ର ଏବଂ ମାତା ହିଁ ତାଙ୍କୁ ଅଭିନୟ ପାଇଁ ପ୍ରେରଣା ଦେଇଥିଲେ । ସେ ଏବେ କଟକର ଇନ୍ଦିରା ଗାନ୍ଧି ମହିଳା ମହାବିଦ୍ୟାଳୟରୁ ଗୃହ ବିଜ୍ଞାନରେ +୩ ପଢ଼ିଛନ୍ତି । ଅଭିନୟ ଜୀବନ ଶିଶୁ କଳାକାର ନିକିତା ଜଣେ ଶିଶୁ କଳାକାର ଭାବରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ୨୦୦୭ରେ ସମୟ ହାତରେ ଡୋରି ଜରିଆରେ ଶିଶୁ କଳାକାର ଭାବରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ନେଇ ନେଇଯା 'ରେ ମେଘ ମତେ, ତୁ ଥିଲେ ମୋ ଡର କାହାକୁ, ପ୍ରେମ୍ ୱେଡ୍ସ ପ୍ରିୟା, ମୁଁ ଆଶିକ୍ ମୁଁ ଆୱାରା, ଟାର୍ଗେଟ୍ ଆଦି କଥାଚିତ୍ରରେ ଶିଶୁ କଳାକାର ଭାବରେ ଅଭିନୟ କରିଥିଲେ । ଓଡ଼ିଆ କଥାଚିତ୍ର ବ୍ୟତୀତ ସେ ଓଡ଼ିଆ ଦୂରଦର୍ଶନ ଧାରାବାହିକରେ ମଧ୍ୟ ଅଭିନୟ କରିଥିଲେ । ବସୁନ୍ଧରା, ଧର୍ମାତ୍ମା, ଦେବୀ, କା, ଶ୍ରୀ ଜଗନ୍ନାଥ ଆଦି ଧାରାବାହିକରେ ସେ ଜଣେ ଶିଶୁ କଳାକାର ଭାବରେ ବିଭିନ୍ନ ଭୂମିକାରେ ଅଭିନୟ କରିଥିଲେ । କଥାଚିତ୍ର ଏବଂ ଦୂରଦର୍ଶନ ବ୍ୟତୀତ ନିକିତା ଅନ୍ନପୂର୍ଣ୍ଣା ଥିଏଟରରେ ମଧ୍ୟ ଦୁଇ ବର୍ଷ ଶିଶୁ କଳାକାର ଭାବରେ ଅଭିନୟ କରିଥିଲେ । ନାୟିକ ନିକିତା ନାୟିକା ଭାବରେ ଓଡ଼ିଆ କଥାଚିତ୍ର ଯୋଗୀ ଜରିଆରେ ୨୦୧୮ ମସିହାରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ନିରଞ୍ଜନ ବେହେରା । ନିକିତାଙ୍କ ସ‌ହ ଏହି କଥାଚିତ୍ରଟିରେ ନାୟକ ଭାବରେ ଅଭିନୟ କରିଥିଲେ ଆର୍ଯ୍ୟନ ଦାଶ । ଅନେକ ବଡ଼ ବଡ଼ ଚଳଚ୍ଚିତ୍ର କଳାକର ଏବଂ ଯାତ୍ର କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ସେ ତରଙ୍ଗ ଟିଭିର ଧାରାବାଧିକ ନେଇଯା 'ରେ ମେଘ ମତେ, ମଞ୍ଜରୀ ଟିଭିର ଧାରାବାହିକ ସିଂହଦ୍ୱାର, ଜୀ ସାର୍ଥକର ଧାରାବାହିକ ଝିଲି ଆଦିରେ ମଧ୍ୟ ଅଭିନୟ କରିଛନ୍ତି ।
ଡାରୋଲୁଟାମାଇଡ  (ଇଂରାଜୀ ଭାଷାରେ ), ନ୍ୟୁବେକା ଏହାର ଏକ ବିକ୍ରୟ ନାମ, ହେଉଛି ପ୍ରୋସ୍ଟେଟ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ନିର୍ଦ୍ଦିଷ୍ଟ ଭାବରେ ଏହା ଅସ୍ତ୍ରୋପଚାର କିମ୍ବା ମେଡିକାଲ ଜନଦନାଶନ  (ଖାସୁ) ସହିତ ଅଣ-ମେଟାଷ୍ଟାଟିକ୍ କାଷ୍ଟ୍ରେସନ୍-ପ୍ରତିରୋଧକ ପ୍ରୋଷ୍ଟେଟ୍ କର୍କଟ   ପାଇଁ ବ୍ୟବହୃତ ହୁଏ  । ଏହି ଔଷଧ ଖାଦ୍ୟ ସହିତ ଦିନ‌କୁ ଦୁଇଥର ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କ୍ଳାନ୍ତି, ବାହୁ ଏବଂ ଗୋଡରେ ଯନ୍ତ୍ରଣା, ଏବଂ ରାସ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନୁର୍ବରତା ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଗର୍ଭାବସ୍ଥାରେ ପୁରୁଷ କିମ୍ବା ମହିଳାଙ୍କଦ୍ୱାରା ଏହା ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ନନ୍-ସ୍ଟିରଏଡାଲ୍ ଆଣ୍ଟିଆଣ୍ଡ୍ରୋଜେନ୍  ; ଆଣ୍ଡ୍ରୋଜେନ ସ‌ହିତ ଆଣ୍ଡ୍ରୋଜେନ୍ ରିସେପ୍ଟର ବାନ୍ଧିବାରେ ପ୍ରତିରୋଧ କରି ଏହା କାର୍ଯ୍ୟକ୍ଷମ ହୁଏ । ୨୦୧୧ ମସିହାରେ ଡାରୋଲୁଟାମାଇଡ ପ୍ୟାଟେଣ୍ଟ୍ ହୋଇଥିଲା । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୦ରେ ୟୁରୋପ ଏବଂ ଅଷ୍ଟ୍ରେଲିଆରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହାକୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪ ସପ୍ତାହର ଔଷଧ ଖର୍ଚ୍ଚ ପ୍ରାୟ ୪୦୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ଖର୍ଚ୍ଚ ପ୍ରାୟ ୧୧୦୦୦ ଡଲାର ଅଟେ ।
ପରିଣାମ ୧୯୬୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୃଷ୍ଣଚନ୍ଦ୍ର ତ୍ରିପାଠୀ । ନିର୍ଦ୍ଦେଶକ ବିଶ୍ୱନାଥ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଭୁବନେଶ୍ୱର ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ପ୍ରମୋଦ ପାଣିଗ୍ରାହୀ, ଗୀତିସୁଧା, ଶରତ ପୂଜାରୀ, କାର୍ତ୍ତିକ ଘୋଷ, ଧୀର ବିଶ୍ୱାଳ, ମଣିଆ, ଦୁଃଖୀରାମ ସ୍ୱାଇଁ, ତୁଷାର ଆଦି କଲାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନେତ୍ରୀ ସୁଧାରାଣୀ ଜେନା  (ଗୀତିସୁଧା) ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ  । ଅଭିନୟ ପ୍ରମୋଦ ପାଣିଗ୍ରାହୀ ଶରତ ପୂଜାରୀ ଗୀତିସୁଧା କାର୍ତ୍ତିକ ଘୋଷ ଧୀର ବିଶ୍ୱାଳ ମଣିଆ ଦୁଃଖୀରାମ ସ୍ୱାଇଁ ତୁଷାର ଗୀତ ଏବଂ ସଙ୍ଗୀତ ଏହି କଥାତ୍ରରେ ସଙ୍ଗୀତ ନିର୍ଦ୍ଦେଶନା ଦେଇର୍ଥିଲେ ଭୁବନେଶ୍ୱର ମିଶ୍ର । ସିପ୍ରା ବୋଷ, ନିର୍ମଳା ମିଶ୍ର, ଅକ୍ଷୟ ମହାନ୍ତି, ସନ୍ଧ୍ୟା ମୁଖାର୍ଜୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ଗୀତ ମୁକ୍ତିଲାଭ ଏହି କଥାଚିତ୍ରଟି ୧୯୬୦ ମସିହାର ନଭେମ୍ବର ୩ ତାରିଖରେ କଟକର କ୍ୟାପିଟାଲ୍, ପୁରୀର ଶ୍ରୀକୃଷ୍ଣ ଓ ଆସ୍କାର ଉତ୍କଳ ଟିକଜ୍‌ରେ ମୁକ୍ତିଲାଭ କରିଥିଲା । ଏହି କଥାଚିତ୍ରର ସବୁ ପ୍ରିଣ୍ଟ ୧୯୬୯ ମସିହାରେ ନଷ୍ଟ ହୋଇଯାଇଥିଲା । ଫିଲ୍ମ ଜର୍ଣ୍ଣଲିଷ୍ଟ ଫୋରମ‌ଦ୍ୱାରା ଏହାର କପି ଆସ୍କାରୁ ଉଦ୍ଧାର କରାଯାଇ, ଡିଜିଟାଇଜ୍ କରାଯିବ ସହିତ ୬ ନଭେମ୍ବର ୨୦୨୩ରେ ଏହାକୁ ଭୁବନେଶ୍ୱରଠାରେ ପୁନଃପ୍ରଦର୍ଶନ କରାଯାଇଥିଲା ।
ତିତ୍‍ଲି ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାତ କୁମାର ପ୍ରଧାନ ଓ ଶିଶିର ଚନ୍ଦ୍ର ଦାସ । ଦେବୀଦତ୍ତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ଏସ୍.କେ. ମୂରଲୀଧରନ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ତୁଷାର କେ. ସିହ୍ନା ଓ ଦିବ୍ୟାସାନ୍ତା ମହାନ୍ତି । ମିହିର ଦାସ, ପ୍ରୀତିରାଜ ଶତପଥୀ, ପ୍ରତିଭା ପଣ୍ଡା, ଜୀବନ ପଣ୍ଡା, ହାଡ଼ୁ, ନୂପୁର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୨ ମସିହାର ସେପ୍ଟେମ୍ବର ୩୦ ତାରିଖରେ ଦୁର୍ଗାପୂଜା ସମୟରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ଅଭିନୟ ତୁଷାର କେ. ସିହ୍ନା ଦିବ୍ୟାସାନ୍ତା ମହାନ୍ତି ମିହିର ଦାସ ପ୍ରୀତିରାଜ ଶତପଥୀ ପ୍ରତିଭା ପଣ୍ଡା ଜୀବନ ପଣ୍ଡା ହାଡ଼ୁ ନୂପୁର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ବସନ୍ତରାଜ ସାମଲ ଓ ପ୍ରେମ ଆନନ୍ଦ ଏହି କଥାଚିତ୍ରଟିର ଗୀତ ରଚନା କରିଥିଲେ ।
ମଣିବେନ କାରା  (୧୯୦୫-୧୯୭୯) ଜଣେ ଭାରତୀୟ ସାମାଜିକ କର୍ମୀ ତଥା ଶ୍ରମିକ ସଂଘର ସଭ୍ୟ ଥିଲେ  । ସେ  "ହିନ୍ଦ ମଜଦୁର ସଭା" ର ପ୍ରତିଷ୍ଠାତା ଏବଂ ଏହାର ସଭାପତି ଭାବରେ କାର୍ଯ୍ୟ କରିଥିଲେ । ୧୯୭୦ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀ, ଚତୁର୍ଥ ସର୍ବୋଚ୍ଚ ଭାରତୀୟ ନାଗରିକ ପୁରସ୍କାରରେ ସମ୍ମାନିତ କରିଥିଲେ । ପ୍ରାରମ୍ଭ ଜୀବନ ୧୯୦୫ ମସିହାରେ ବମ୍ବେ, ବ୍ରିଟିଶ ଇଣ୍ଡିଆ  (ବର୍ତ୍ତମାନ ମୁମ୍ବାଇ)ରେ ଏକ ମଧ୍ୟବିତ୍ତ ପରିବାରରେ ଜଣେ ଆର୍ଯ୍ୟ ସମାଜ ସଦସ୍ୟଙ୍କ ଘରେ ଜନ୍ମଗ୍ରହଣ କରିଥିବା ମଣିବେନ କର ମୁମ୍ବାଇର ଗାମଦେବୀ ସେଣ୍ଟ କଲମ୍ବା ହାଇସ୍କୁଲରେ ପାଠ ପଢିଥିଲେ ଏବଂ ବିର୍ମିଙ୍ଗହମ ବିଶ୍ୱବିଦ୍ୟାଳୟରୁ ସାମାଜିକ ବିଜ୍ଞାନରେ ଡିପ୍ଲୋମା ହାସଲ କରିଥିଲେ  । ବୃତ୍ତି ୧୯୨୯ ମସିହାରେ ଭାରତକୁ ପ୍ରତ୍ୟାବର୍ତ୍ତନ କରି ସେ ସ୍ୱାଧୀନତା ଆନ୍ଦୋଳନରେ ଜଡିତ ହୋଇ ସେବା ମନ୍ଦିର ଏବଂ ଏକ ପ୍ରିଣ୍ଟିଂ ପ୍ରେସ ପ୍ରତିଷ୍ଠା କରିଥିଲେ ଏବଂ ଭାରତୀୟ ବିପ୍ଳବୀ ଏମ. ରାୟଙ୍କ ପାଇଁ ଜାତୀୟତାବାଦୀ ପ୍ରକାଶନ ସ୍ୱାଧୀନ ଭାରତ ପ୍ରକାଶ କରିଥିଲେ । ପରେ, ସେ ଅଲ ଇଣ୍ଡିଆ ଟ୍ରେଡ ୟୁନିଅନ କଂଗ୍ରେସର ଅନ୍ୟତମ ନେତା ନାରାୟଣ ମାଲହର ଯୋଶୀଙ୍କଦ୍ୱାରା ପ୍ରଭାବିତ ହୋଇ ଟ୍ରେଡ ୟୁନିଅନର କାର୍ଯ୍ୟକଳାପରେ ଜଡିତ ହେବା ଆରମ୍ଭ କରିଥିଲେ । ସେ ଏକ ମଦର୍ସ କ୍ଲବ ଓ ଏକ ସ୍ୱାସ୍ଥ୍ୟସେବା କେନ୍ଦ୍ର ପ୍ରତିଷ୍ଠା କରିଥିଲେ ଏବଂ ସୁଲ ବାସିନ୍ଦାଙ୍କ ମଧ୍ୟରେ ସ୍ୱଚ୍ଛତା ଏବଂ ସାକ୍ଷରତାର ବାର୍ତ୍ତା ବିସ୍ତାର କରିଥିଲେ । ତାଙ୍କ କାର୍ଯ୍ୟର ପରବର୍ତ୍ତୀ ପର୍ଯ୍ୟାୟ ମୁମ୍ବାଇ ବନ୍ଦର ଏବଂ ଡକୟାର୍ଡ ଶ୍ରମିକ ସଂଗଠନର ଆୟୋଜନ ସହିତ ଆରମ୍ଭ ହୋଇଥିଲା, ଯାହା ପରେ ଟେଲର ଏବଂ ବୁଣାକାର ଶ୍ରମିକମାନଙ୍କ ନିକଟରେ ବ୍ୟାପିଗଲା । ସେ ଅନେକ ଶ୍ରମିକ ଧର୍ମଘଟର ନେତୃତ୍ୱ ନେଇଥି ୧୯୩୨ ମସିହାରେ ଗିରଫ ହୋଇଥିଲେ । ୧୯୩୭ ମସିହାରେ କଂଗ୍ରେସ ମନ୍ତ୍ରଣାଳୟ ଗଠନ ପରେ ଅଲ ଇଣ୍ଡିଆ ଟ୍ରେଡ ୟୁନିଅନ କଂଗ୍ରେସ ଏବଂ ଭାରତୀୟ ଜାତୀୟ କଂଗ୍ରେସ ଅଲଗା ହୋଇଗଲା । ମଣିବେନ ଏମ. ରାୟଙ୍କ ନେତୃତ୍ୱରେ ରୋଏସ ପାର୍ଟିର ସଦସ୍ୟ ଥିଲେ । ସେ ଭାରତୀୟ ସ୍ୱାଧୀନତା ସଂଗ୍ରାମରେ ନିଜର କାର୍ଯ୍ୟକଳାପ ଜାରି ରଖିଥିଲେ ଏବଂ ୧୯୪୬ ମସିହାରେ କେନ୍ଦ୍ରୀୟ ବିଧାନ ସଭାକୁ ମନୋନୀତ ହୋଇଥିଲେ । ୧୯୪୮ ମସିହାରେ ହିନ୍ଦ ମଜଦୁର ସଭା ଗଠନ ହେବାବେଳେ ସେ ଜଣେ ପ୍ରମୁଖ ସଦସ୍ୟ ଥିଲେ ଏବଂ ଅଲ ଇଣ୍ଡିଆ ରେଳବାଇ ଫେଡେରେଶନ ସହିତ ମଧ୍ୟ ଜଡିତ ହେବା ସହିତ ଏହାର ପୂର୍ବତନ ରାଷ୍ଟ୍ରପତି ମଧ୍ୟ ଥିଲେ । ସେ  "ଇଣ୍ଟରନ୍ୟାସନାଲ କନଫେଡେରେସନ ଅଫ ଫ୍ରି ଟ୍ରେଡ ୟୁନିଅନ୍ସ"   ର ପ୍ରତିଷ୍ଠାତା ସଦସ୍ୟ ମଧ୍ୟ ଥିଲେ । ମହିଳାଙ୍କ ସ୍ଥିତି ଉପରେ ଜାତୀୟ କମିଟି ଏବଂ ଅନ୍ୟାନ୍ୟ ସରକାରୀ କମିଟି ସହିତ ଜଡିତ ଥିଲେ । କୌଣସି ରାଜନୈତିକ ନିର୍ବାଚନରେ ପ୍ରତିଦ୍ୱନ୍ଦ୍ୱିତା କରିନଥିବା ମଣିବେନ କରଙ୍କୁ ୧୯୭୦ ମସିହାରେ ପଦ୍ମଶ୍ରୀ ନାଗରିକ ପୁରସ୍କାରରେ ଭାରତ ସରକାର ସମ୍ମାନିତ କରିଥିଲେ । ନଅ ବର୍ଷ ପରେ ସେ ୭୪ ବର୍ଷ ବୟସରେ ଦେହାନ୍ତ କରିଥିଲେ । ୧୯୮୦ ମସିହାରେ ତାଙ୍କ ନାମରେ ମଣିବେନ କର ଇନଷ୍ଟିଚ୍ୟୁଟ   ପ୍ରତିଷ୍ଠା କରି ହିନ୍ଦ ମଜଦୁର ସଭା ତାଙ୍କୁ ସମ୍ମାନିତ କରିଥିଲା ।
ଏଇ ରାକ୍ଷୀ ତୋ ' ରକ୍ଷା କବଚ ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତ୍ରୀ ଲିପ୍ସା ମିଶ୍ର ଓ କ୍ଷୀରୋଦ ପଟ୍ଟନାୟକ । ସଞ୍ଜୟ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରିଶି ଓ ଅନନ୍ୟା । ରାଜଦୀପ, ବିକ୍ରମ, ସୋନାକ୍ଷୀ, ସ୍ୱରାଜ ପତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୨ ମସିହାର ଅଗଷ୍ଟ ୨୧ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ପ୍ରଦୀପ କୁମାର ସାହୁ  (ରିସି) ରାଜଦୀପ ବିକ୍ରମ ମହାନ୍ତି ଅନନ୍ୟା ସୋନାକ୍ଷୀ ସ୍ୱରାଜ ପତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ  । ନିହାରି ପ୍ରିୟଶିଷ ଓ ଶୁଭ ଦାସ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ଅନ୍ତରା ଚକ୍ରବର୍ତ୍ତୀ, ହ୍ୟୁମାନ ସାଗର, ନେହା ନିହାରିକା, ଶୀତଲ କବି, ଶୁଭାଶିଷ ସାହୁ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବିଶ୍ରବା ହେଉଛନ୍ତି ହିନ୍ଦୁ ପୁରାଣ ରାମାୟଣରେ ବର୍ଣ୍ଣିତ ପ୍ରସିଦ୍ଧ ଋଷି ପୁଲସ୍ତ୍ୟ ମୁନିଙ୍କ ପୁତ୍ର ତଥା ବ୍ରହ୍ମାଙ୍କ ନାତି । ବିଶ୍ରବାଙ୍କ ମାତା ଥିଲେ ହବିର୍ଭୁବା । ତପସ୍ୟା ମାଧ୍ୟମରେ ସେ ମହାନ ଶକ୍ତି ଅର୍ଜନ କରି ସେ ସମସାମୟିକ ଋଷିମାନଙ୍କ ମଧ୍ୟରେ ଜଣେ ବେଦବିତ୍‌ ତଥା ଧର୍ମାତ୍ମା ଭାବେ ଖ୍ୟାତି ଅର୍ଜନ କରିଥିଲେ । ବିଶେଷ କରି ଭରଦ୍ୱାଜ ଋଷି ବିଶ୍ରବାଙ୍କ ଉପରେ ଏତେ ପ୍ରଭାବିତ ହୋଇଥିଲେ ଯେ ସେ ତାଙ୍କୁ ତାଙ୍କ ଝିଅ ଇଲାବିଦାଙ୍କ ସହ ବିବାହ କରିଥିଲେ । ଇଲାବିଦା ବିଶ୍ରବାଙ୍କୁ କୁବେର ନାମକ ଏକ ପୁତ୍ର ଜନ୍ମ ଦେଇଥିଲେ ଯିଏକି ଲଙ୍କାର ପ୍ରକୃତ ଶାସକ ଥିଲେ । ବିଶ୍ରବା ଋଷିଙ୍କ ତପଶକ୍ତି ତଥା ଧୀଶକ୍ତି ବିଷୟ ସୁମାଳି ଏବଂ ତାଙ୍କ ପତ୍ନୀ କେତୁମତିଙ୍କ କାନରେ ପହଞ୍ଚିଥିଲା । ଉଭୟ ଶକ୍ତିଶାଳୀ ରାଜା ଏବଂ ଋଷିଙ୍କ ସହ ବନ୍ଧୁତା ମାଧ୍ୟମରେ ନିଜର ଶକ୍ତି ବୃଦ୍ଧି କରିବାକୁ ଚେଷ୍ଟା କରିଥିଲେ । ସେମାନେ ସ୍ଥିର କଲେ ଯେ ସେମାନଙ୍କ ଝିଅ କେଶିନୀ  (କୈକେସୀ) ବିଶ୍ରବାଙ୍କ ପାଇଁ ଜଣେ ଯୋଗ୍ୟ ପତ୍ନୀ ହେବେ  । ଏହି ଆଶାରେ ଏକ ସୂଯୋଗ ନେଇ ସେମାନେ ନିଜ ଝିଅ ସହ ବିଶ୍ରବାଙ୍କ ସାକ୍ଷାତ କରାଇଥିଲେ । କେଶିନୀଙ୍କ ସୌନ୍ଦର୍ଯ୍ୟରେ ବିମୋହିତ ହୋଇ ବିଶ୍ରବା ତାଙ୍କୁ ଭଲପାଇ ବିବାହ କଲେ ଏବଂ ତାଙ୍କ ସହିତ ଚାରିଗୋଟି ସନ୍ତାନ ଜନ୍ମ କରିଥିଲେ । ଏହିପରି ବିଶ୍ରବାଙ୍କ ଦୁଜଣ ପତ୍ନୀ ଥିଲେ । ଯେତେବେଳେ ରାକ୍ଷସ ସୁମାଲିଙ୍କ ଝିଅ କୈକେସୀ ବିଶ୍ରବା ଋଷିଙ୍କୁ ତାଙ୍କ ପତ୍ନୀ ହେବାକୁ ଇଚ୍ଛା ପ୍ରକାଶ କରିଥିଲେ, ସେତେବେଳେ ବିଶ୍ରବା କହିଥିଲେ ଯେ ଏପରି ଅଶୁଭ ସମୟରେ ସେ ଏହି କାମନା କରିଥିବାରୁ ସେମାନଙ୍କର ପିଲାମାନେ ଭୟଙ୍କର ଶରୀର ଏବଂ ନିଷ୍ଠୁର ପ୍ରକୃତି ସହିତ ଜନ୍ମ ହେବେ । ଏହା ଶୁଣି କୈକେସୀ ଋଷିଙ୍କ ପାଦତଳେ ପଡ଼ି କାନ୍ଦିବାକୁ ଲାଗିଲେ । ଏହା ଦେଖି ବିଶ୍ରବା କହିଛନ୍ତି ଯେ ଭାଗ୍ୟ ପରିବର୍ତ୍ତନ ହୋଇପାରିବ ନାହିଁ, ତେବେ କୈକେସୀଙ୍କର ଭକ୍ତି ଏବଂ ଜଣେ କର୍ତ୍ତବ୍ୟ ପରାୟଣତା କାରଣରୁ କେବଳ ସେମାନଙ୍କର ସାନପୁଅ ସାଧାରଣ ଶରୀର ଏବଂ ଧାର୍ମିକ ମନ ସହିତ ଜନ୍ମ ହେବ । ଏହିପରି ଭାବେ କୈକେସୀ ଏବଂ ବିଶ୍ରବା ଋଷିଙ୍କ କନିଷ୍ଠ ପୁତ୍ରଭାବେ ବିଭୀଷଣଙ୍କ ଜନ୍ମ । ଜ୍ୟେଷ୍ଠ ପୁତ୍ର ରାବଣ ତାଙ୍କ ଭାଇ କୁବେରକୁ ଲଙ୍କାର ରାଜପଦରୁ ବହିଷ୍କାର କରି ଲଙ୍କାର ସିଂହାସନ ଆରୋହଣ କରିଥିଲେ । ରାବଣ ବ୍ୟତୀତ, ବିଶ୍ରବାଙ୍କ ଅନ୍ୟ ଦୁଇ ପୁତ୍ର ଥିଲେ କୁମ୍ଭକର୍ଣ୍ଣ ଓ ବିଭୀଷଣ ଏବଂ ଦୁର୍ପଣଖା ନାମ୍ନୀ ଏକ ଝିଅ ଥିଲା ।
ମଙ୍କିପକ୍ସ  (ଇଂରାଜୀ ଭାଷାରେ ) ଏକ ମଙ୍କିପକ୍ସ ଭୂତାଣୁ   ଜନିତ ସଂକ୍ରାମକ ରୋଗ    । ଏହି ରୋଗରେ ଜ୍ୱର, ମୁଣ୍ଡବିନ୍ଧା, ମାଂସପେଶୀ ଯନ୍ତ୍ରଣା, ଫୋଟକା ଯୁକ୍ତ ରାସ୍, ଥକ୍କା ଅନୁଭବ ଓ ଫୁଲା ଲସିକା ଗ୍ରନ୍ଥି   ଆଦି ଲକ୍ଷଣ ଓ ଚିହ୍ନ ଦେଖାଯାଏ । ପରେ ପରେ ରାସ୍, ଫୋଟକା   ଓ ତା ଉପରେ କ୍ରସ୍ଟ ତିଆରି ହୋଇଯାଏ । ହୁଏ । ଭୂତାଣୁ ସଂସ୍ପର୍ଶରେ ଆସିବାର ପ୍ରାୟ ୧୦ ଦିନ ପରେ ରୋଗ ଆରମ୍ଭ ହୁଏ । ଲକ୍ଷଣ ସବୁ ୨-୫ ଦିନ ପର୍ଯ୍ୟନ୍ତ ରହେ । ରୋଗୀର ଦେହ ତରଳ ପଦାର୍ଥ, ପଶୁ କାମୁଡ଼ା ବା ରାମ୍ପୁଡ଼ା, ବୁସ ମାଂସ   ସ୍ପର୍ଶ ତ‌ଥା ବ୍ୟବ‌ହାର, ଓ ସଂକ୍ରମିତ ଲୋକ ସଂସ୍ପର୍ଶରେ ଆସିଲେ ଏହି ମଙ୍କିପକ୍ସ ରୋଗ ସଂକ୍ରମଣ ହୁଏ । ଆଫ୍ରିକାର କେତେକ ମୂଷା ଜାତୀୟ ପ୍ରାଣୀମାନଙ୍କଦ୍ୱାରା   ଏହି ଭୂତାଣୁ ବ୍ୟାପେ । ରୋଗ‌ଗ୍ରସ୍ତ ସ୍ଥାନରୁ କିଛି ପଦାର୍ଥ ନେଇ ଭୂତାଣୁ ଡିଏନଏ   ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ହାଡ଼ଫୁଟି ଭଳି ଏହି ରୋଗ ଦେଖାଯାଏ । ଗୋବୀଜ ଟିକା   ଏହାର ପ୍ରତିଷଧ ଭାବରେ କାମ କରୁଥିବା ବିଶ୍ୱାସ କରାଯାଏ । ସିଡୋଫୋଭିର   ଔଷଧ ଦେଇ ଚିକିତ୍ସା କରାଯାଏ । ସଂକ୍ରମିତ ରୋଗଙ୍କ ମଧ୍ୟରୁ ୧୦% ଲୋକଙ୍କର ମୃତ୍ୟୁ ସଙ୍କଟ ଥାଏ । ମଧ୍ୟ   ଓ ପଶ୍ଚିମ ଆଫ୍ରିକାରେ   ସାଧାରଣଃ ଏହି ରୋଗ ଦେଖାଯାଏ । ସନ ୧୯୫୮ରେ ପରୀକ୍ଷାଗାର ମାଙ୍କଡ଼   ଦେହରେ ପ୍ରଥମେ ଏହି ରୋଗ ଚିହ୍ନଟ ହୋଇଥିଲା । ସନ ୧୯୭୦ରେ କଙ୍ଗୋ ଦେଶରେ   ପ୍ରଥମେ ମଣିଷ ଦେହରେ ଏ ରୋଗ ଦେଖାଯାଇଥିଲା । ୨୦୦୩ରେ ଯୁକ୍ତରାଷ୍ଟ୍ର ଆମେରିକାରେ ଏକ ମହାମାରୀ ହୋଇଥିଲା ଯାହା ଏକ ପୋଷା ପଶୁ ବିକ୍ରୟ କରୁଥିବା ଓ ଗାମ୍ବିଆନ   ରୋଡେଣ୍ଟ ଆମଦାନୀ କରି ବିକୁଥିବା ଦୋକାନରୁ ବ୍ୟାପିଥିବା ଜଣାଗଲା । ଆଧାର - . : 2005-10-28 . ?
ଗର୍ଭ ଅସୁସ୍ଥି, ଗର୍ଭାବସ୍ଥାର କତିପୟ ଲକ୍ଷଣମାନଙ୍କର ନାମ ଯେଉଁଥିରେ ଓକାଳ   ଓ ବାନ୍ତି   ହୁଏ । ଓକାଳ ଓ ବାନ୍ତି ଦିନର ଯେ କୌଣସି ସମୟରେ ହୋଇପାରେ । ଗର୍ଭର ୪ରୁ ୧୬ ସପ୍ତାହ ମଧ୍ୟରେ ଏହି ଲକ୍ଷଣ‌ଗୁଡ଼ିକ ଦେଖାଯାଏ । ଗର୍ଭର ୨୦ ସପ୍ତାହ ପରେ ମଧ୍ୟ ୧୦% ମହିଳାଙ୍କର ଏହି ଲକ୍ଷଣ ଲାଗିରହେ । ଏହାର ଏକ ସାଂଘାତିକ ଅବସ୍ଥାକୁ ହାଇପରଏମେସିସ ଗ୍ରାଭିଡାରମ୍   କୁହାଯାଏ । ଗର୍ଭ ଅସୁସ୍ଥିର କାରଣ ଅଦ୍ୟାବଧି ଅଜ୍ଞାତ, କିନ୍ତୁ ପରିବର୍ତ୍ତିତ ହ୍ୟୁମ୍ୟାନ କୋରିଓନିକ ଗୋନାଡୋଟ୍ରଫିନ   ହରମୋନ ସ୍ତର ସ‌ହିତ ଏହାର ସମ୍ପର୍କ ଥାଇପାରେ । କେତେକ ଲୋକ ପ୍ରସ୍ତାବ ଦିଅନ୍ତି; କ୍ରମ‌ବିକାଶ ମତବାଦ ଅନୁସାରେ ଏହା ଆବଶ୍ୟକ ହୋଇପାରେ । ଅନ୍ୟାନ୍ୟ ସମ୍ଭାବ୍ୟ କାରଣମାନ ତ୍ୟାଗ କଲାପରେ ଏହି ରୋଗ ନିର୍ଣ୍ଣୟ କରାଯାଏ । ଗର୍ଭ ଅସୁସ୍ଥିରେ ଉଦର ଯନ୍ତ୍ରଣା  , ଜ୍ୱର, ବା ମୁଣ୍ଡବଥା ହୁଏନାହିଁ । ଗର୍ଭାବସ୍ଥା ହେବା ପୂର୍ବରୁ ଉପ‌ଯୁକ୍ତ ଜୀବସାର ଓ ଲବଣ ଖାଇଲେ ଏହି ଗର୍ଭ ଅସୁସ୍ଥି ସଙ୍କଟ ଦୂର ହୋଇଯାଇପାରେ । ସାମାନ୍ୟ ବେମାର ଥିଲେ କୌଣସି ନିର୍ଦ୍ଦିଷ୍ଟ ଖାଦ୍ୟ ନ ଦେଇ ନରମ ଆହାର ଦେଲେ ଯଥେଷ୍ଟ ହୁଏ । ଔଷଧ ଆବଶ୍ୟକ ହେଲେ ପ୍ରଥମରୁ ଡକ୍ସିଲାମିନ ଓ ପାଇରିଡକ୍ସିନ   ମିଶ୍ରିତ ଦେବାକୁ ସୁପାରିସ କରାଯାଏ । ଅଦା ବ୍ୟବ‌ହାରର ଉପକାର ଥିବା ପ୍ରମାଣ ମିଳୁଛି । ସାଂଘାତିକ ଥିଲେ ଓ କୌଣସି ଉପଚାର କାର୍ଯ୍ୟକାରୀ ନ ହେଲେ ମିଥାଇଲ ପ୍ରେଡନିସୋଲୋନ ଦେଇ   ପରୀକ୍ଷା କରାଯାଇପାରେ । ଗର୍ଭିଣୀର ଓଜନ ହ୍ରାସ ହେଉଥିଲେ ନଳି ଖାଦ୍ୟ ଦିଆଯାଏ । କିଛି ପରିମାଣରେ ୮୦% ଗର୍ଭିଣୀ ମହିଳାମାନେ ଗର୍ଭ ଅସୁସ୍ଥି ଭୋଗ କରନ୍ତି । ପ୍ରାୟ ୬୦% ମହିଳାଙ୍କର ବାନ୍ତି ହୁଏ । ୧.୬% ଗର୍ଭିଣୀଙ୍କର ହାଇପରଏମେସିସ ଗ୍ରାଭିଡାରମ୍ ହୁଏ । ଗର୍ଭ ଅସୁସ୍ଥି ହେଲେ ଜୀବନ‌ଚର୍ଯ୍ୟା ପ୍ରଭାବିତ ହୁଏ, କର୍ମଶୀଳତା କମିଯାଏ ଓ ସ୍ୱାସ୍ଥ୍ୟରକ୍ଷା ଖର୍ଚ୍ଚ ବଢ଼ିଯାଏ । ସାଧାରଣତଃ ସାମାନ୍ୟ ଓ ମଧ୍ୟମ ଧରଣର କେଶ୍‌ରେ ଶିଶୁ ଉପରେ କିଛି ପ୍ରଭାବ ପଡ଼େନାହିଁ । ସାଂଘାତିକ କେଶ୍‌ରେ ମଧ୍ୟ ଫଳାଫଳ ସାଧାରଣ ହୋଇପାରେ । ଅତିଶୟ କଷ୍ଟଦାୟକ ଲକ୍ଷଣ ପ୍ରକାଶ ପାଇଲେ କେତେକ ମହିଳା ଗର୍ଭପାତ କରିବାକୁ ପସନ୍ଦ କରନ୍ତି । ଅଧିକ ଜଟିଳ କେଶ୍‌ରେ ୱେର୍ନିକ ଏନସେଫାଲୋପାଥି   ବା ଏସୋଫେଜିଆଲ ଭାରିସେସ   ହୋଇପାରେ କିନ୍ତୁ କ୍ୱଚିତ ଏହି ରୋଗମାନ ହୁଅନ୍ତି ।
ନିକୋଲେଟ ବାର୍ଡ ଜଣେ ଭାରତୀୟ ଅଭିନେତ୍ରୀ ଏବଂ ମଡେଲ ଯିଏକି ହିନ୍ଦୀ, ତେଲୁଗୁ, କନ୍ନଡ଼ ଆଦି ଭାଷାର କଥାଚିତ୍ରରେ ଅଭିନୟ କରିଛନ୍ତି । ୨୦୦୮ ମସିହାରେ ସେ ହିନ୍ଦୀ କଥାଚିତ୍ର ରକ୍ ଅନ୍‌‌ରେ ଅଭିନୟ କରିଥିଲେ । ଏହା ପୂର୍ବରୁ ସେ ୨୦୦୩ ମସିହାର ହିନ୍ଦୀ କଥାଚିତ୍ର ୟୁଏମ୍ଆଇ ୧୦ ଭୋଲ୍ୟୁମ୍ ୪ରେ ଜଣେ ପ୍ରଚ୍ଛଦପଟର ନର୍ତ୍ତକୀ ଭାବରେ କାମ କରିଥିଲେ । ଜଣେ ମଡେଲ ଭାବରେ ସେ ଭରତୀୟ ଦୂରଦର୍ଶନ ବିଜ୍ଞାପନ ଏବଂ ପତ୍ରିକା ବିଜ୍ଞାପନରେ କାମ କରିଛନ୍ତି । ପେଷା ନିକୋଲେଟ୍ ଜଣେ ମଡେଲ ଭାବେ କାମ କରିବା ସହିତ ହିନ୍ଦୀ ଓ ତେଲୁଗୁ କଥାଚିତ୍ର ଜଗତରେ ଛୋଟ ଛୋଟ ଭୂମିକାରେ ଏବଂ ପ୍ରଚ୍ଛଦପଟ ନର୍ତ୍ତକୀ ଭାବରେ କାମ କରୁଥିଲେ । ୨୦୦୮ ମସିହାର ସେ ହିନ୍ଦୀ କଥାଚିତ୍ର ରକ୍ ଅନ୍‌‌ରେ ତାନିଆ ଭୂମିକାରେ ଅଭିନୟ କରିଥିଲେ । ସେ ଅମାନ ଓ ଆୟାନ ଅଲ୍ଲୀ ଖାନ ମ୍ୟୁଜିକ ଭିଡିଓ  "ପାଥ୍ ‌‌‌ୱେ ଟୁ ଦି ଅନ୍‌ନୋନ୍ "ରେ କାମ କରିଥିଲେ । ଅଭିନୀତ କଥାଚିତ୍ର ବ୍ୟକ୍ତିଗତ ଜୀବନ ନିକୋଲେଟ କଲିକତାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଏଡ଼ୱିନ ବାର୍ଡ଼ ଏବଂ ମାଆଙ୍କ ନାମ ନିଚୋଲାସ ବାର୍ଡ଼ । ଫେବୃଆରୀ ୨୦୦୮ରେ ମୁମ୍ବାଇର ଏକ ହୋଟେଲରେ ତାଙ୍କ ପତି ରବି ମେହେଟ୍ଟାଙ୍କୁ ଭେଟିଥିଲେ ।
ଆଲୋକ ଅଗ୍ନିବେଶ  (ଜନ୍ମ: ୧ ଅପ୍ରେଲ ୧୯୮୩), ଜଣେ ଓଡ଼ିଆ ମଞ୍ଚ ଅଭିନେତା ଓ ନିର୍ଦ୍ଦେଶକ  । ଶତାବ୍ଦୀର କଳାକାର ନାଟ୍ୟାନୁଷ୍ଠାନ ସହ ଜଡ଼ିତ ହୋଇ, ସେ ବହୁ ନାଟକରେ ଅଭିନୟ ଓ ନିର୍ଦ୍ଦେଶନା କରିଛନ୍ତି । ପଶୁ ଚିକିତ୍ସକ ଭାବରେ ସେ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟରୁ ଶିକ୍ଷା ସମାପ୍ତ କରି ବର୍ତ୍ତମାନ ଓମ୍‌ଫେଡ଼୍ ଅନୁଷ୍ଠାନରେ କାର୍ଯ୍ୟରତ ଅଛନ୍ତି । ବାଲ୍ୟଜୀବନ ଓ ଶିକ୍ଷା ଆଲୋକ, ଗୋଟିଏ କଳାକାର ପରିବାରରେ ଜନ୍ମଗ୍ରହଣ କରିଥିଲେ । ପିତା ଧୀର ମଲ୍ଲିକ ଓ ମାତା ମନିଦୀପା ମଲ୍ଲିକ ଉଭୟ ମଞ୍ଚ ସହିତ ଜଡ଼ିତ । ପିତା ଧୀର ମଲ୍ଲିକ ଶତାବ୍ଦୀର କଳାକାର ଅନୁଷ୍ଠାନର ପ୍ରତିଷ୍ଠାତା । ଆଲୋକ ମାତ୍ର ତିନି ବର୍ଷ ବୟସରୁ ଅଭିନୟ ଆରମ୍ଭ କରିଥିଲେ । ସେ ଥିଲା ଏକ ଚା ବିକାଳିର ଚରିତ୍ର । ସେ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟରୁ ପଶୁଚିକିତ୍ସକ ଓ ବେଲଜିୟମର  "ଇଣ୍ଟରନେସନାଲ ମାନେଜମେଣ୍ଟ ଇନଷ୍ଟିଚୁଟ" ରୁ ଏମବିଏ ଡିଗ୍ରୀ ହାସଲ କରିଛନ୍ତି । ସେ ଭୁବନେଶ୍ୱରର  "ଏସ କେ ସ୍କୁଲ ଅଫ ଆକ୍ଟିଂ" ରୁ ଅଭିନୟରେ ଡିପ୍ଲୋମା ମଧ୍ୟ ହାସଲ କରିଛନ୍ତି । ନାଟକ ଜୀବନ ଆଲୋକ ୨୭ ବର୍ଷ ବୟସରେ ସେ ନିର୍ଦ୍ଦେଶନାରେ ପାଦ ରଖିଥିଲେ । ଏଯାବତ ସେ ୧୫ଟି ନାଟକର ନିର୍ଦ୍ଦେଶନା କରିସାରିଲେଣି । ଚମଚମର ଖେଳ  (୨୦୦୧), ତାଙ୍କ ନିର୍ଦ୍ଦେଶିତ ପ୍ରଥମ ନାଟକ  । ସେ ନିର୍ଦ୍ଦେଶକ ରତନ ଥିୟାମ, କେ ଏନ ପାନିକର, ଉଷା ଗାଙ୍ଗୁଲି, ନଦିରା ବାବର ଓ ସୀମା ବିଶ୍ୱାସଙ୍କ ଅଧିନରେ ସହ-ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଛନ୍ତି । ୨୦୦୯ରେ ସ୍ୱିଡେନର ଗୋଥେନବର୍ଗ ଅପେରାରେ ଜଣେ ପର୍ଯ୍ୟବେକ୍ଷକ ଭାବରେ ମଧ୍ୟ କାର୍ଯ୍ୟ କରିଥିଲେ ।
ତୀବ୍ର ବୃକ୍‌କ ଆଘାତ/ ଏକେଆଇ  , ପୂର୍ବ ନାମ ତୀବ୍ର ବୃକକ୍ ବିଫଳତା  , ଅବସ୍ଥାରେ ହଠାତ ବୃକ୍‌କର କାର୍ଯ୍ୟ କମିଯାଏ । ଏହାର ଲକ୍ଷଣରେ ପରିସ୍ରା ପରିମାଣ ହ୍ରାସ ହେବା ଦେଖାଯାଏ । ରୋଗ ଜଟିଳ ହେଲେ ଫୁସଫୁସ ଇଡିମା, ୟୁରେମିଆ ଏବଂ ହାଇପରକାଲେମିଆ ତ‌ଥା ମେଟାବୋଲିକ ଏସିଡୋସିସ ଭଳି ଅସ୍ୱାଭାବିକ ଇଲେକ୍ଟ୍ରୋଲାଇଟ ପରିବର୍ତ୍ତନ ହୁଏ । ଏହାର କାରଣଗୁଡିକ ତିନି ଭାଗରେ ବିଭକ୍ତ କରାଯାଏ, ଯଥା:- ବୃକ୍‌କ ପୂର୍ବ, ବୃକ୍‌କ ଅନ୍ତର୍ନିହିତ ଓ ବୃକ୍‌କ ପରବର୍ତ୍ତୀ । ବୃକ୍‌କ ପୂର୍ବ କାରଣଗୁଡ଼ିକରେ ବୃକ୍‌କ‌କୁ ରକ୍ତ ପ୍ରବାହ କମୁଥିବା କାରଣ ଯେପରିକି ରକ୍ତସ୍ରାବ, ବାନ୍ତି, ତରଳ ଝାଡ଼ା, ସେପ୍ସିସ୍ ଏବଂ ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ ସେବନ ଯୋଗୁ ହୋଇଥାଏ । ବୃକ୍‌କ ଅନ୍ତର୍ନିହିତ କାରଣରେ ତୀବ୍ର ଟ୍ୟୁବୁଲାର ନେକ୍ରୋସିସ ଓ ଗ୍ଲୋମେରୁଲାରନେଫ୍ରାଇଟିସ ଥାଇପାରେ । ବୃକ୍‌କ ପରବର୍ତ୍ତୀ କାରଣରେ ବୃକ୍‌କ ପଥର ରୋଗ, ମୂତ୍ରାଶୟ କର୍କଟ ଏବଂ ୟୁରିନାରି ରିଟେନସନ ଅନ୍ତର୍ଭୁକ୍ତ ଥାଏ । ସେରମ କ୍ରିଏଟିନିନ ସ୍ତର ୭ ଦିନ ମଧ୍ୟରେ ୫୦% ବୃଦ୍ଧି ହେଲେ, ଦୁଇ ଦିନ ମଧ୍ୟରେ ୨୬.୫ ୟୁମୋଲ/ ଲି  (୦.୩ ମିଗ୍ରା / ଡେଲି) କିମ୍ବା ଅତି କମରେ ଛଅ ଘଣ୍ଟା ପାଇଁ ଘଣ୍ଟା ପ୍ରତି ୦.୫ ମିଲି/ କିଲୋଗ୍ରାମରୁ କମ୍ ପରିସ୍ରା ଉତ୍ପାଦନ ହେଉଥିଲେ ଏହି ରୋଗ ନିର୍ଣ୍ଣୟ କରାଯାଏ  । ଅନ୍ତର୍ନିହିତ କାରଣ ଉପରେ ଆଂଶିକ ପରିଚାଳନା ନିର୍ଭର କରେ  ଯଦି ମୂତ୍ରାଶୟ ଅବରୋଧ ଥାଏ, ତେବେ ନିଷ୍କାସନ ଆବଶ୍ୟକ ହୁଏ  ଯଦି ବ୍ୟକ୍ତିର ରକ୍ତ ପରିମାଣ କମ୍ ଥାଏ, ତା 'ହେଲେ ଶିରାଭ୍ୟନ୍ତର ତରଳ ପଦାର୍ଥ ଦିଆଯାଏ  ବୃକ୍‌କ କାରଣ ଥିଲେ ଫୁରୋସେମାଇଡ୍ କିମ୍ବା ଇମ୍ମ୍ୟୁନୋସପ୍ରେସାଣ୍ଟ ବ୍ୟବହାର କରାଯାଇପାରେ  ଅନ୍ୟାନ୍ୟ ସହାୟକ ପଦକ୍ଷେପରେ କମ୍ ପଟାସିୟମ‌ଯୁକ୍ତ ଖାଦ୍ୟ ଏବଂ ଡାଏଲିସିସ ଆବଶ୍ୟକ ହୋଇପାରେ  ଏହି ଅବସ୍ଥା ପ୍ରାୟ ପରିବର୍ତ୍ତିତ ହୋଇ ସାଧାରଣ ହୋଇଯାଏ । ଏକେଆଇ ଏକ ସାଧାରଣ ରୋଗ ଅଟେ, ହସ୍ପିଟାଲରେ ଭର୍ତ୍ତି ହୋଇଥିବା ୭% ଲୋକ ଏବଂ ଆଇସିୟୁରେ ଭର୍ତ୍ତି ହୋଇଥିବା ୩୦% ଲୋକଙ୍କୁ ପ୍ରଭାବିତ କରିଥାଏ  ଡାକ୍ତରଖାନାରେ ଭର୍ତ୍ତି ହୋଇଥିବା ଲୋକଙ୍କ କ୍ଷେତ୍ରରେ ୨୧% ରୋଗ ପ୍ରସବକାଳୀନ, ୬୯% ଅନ୍ତର୍ନିହିତ ବୃକ୍‌କ ଏବଂ ୧୦% ବୃକ୍‌କ ପରବର୍ତ୍ତୀ କାରଣରୁ ହୋଇଥାଏ। ଅନ୍ତର୍ନିହିତ ବୃକ୍‌କ ଗୋଷ୍ଠୀର ତୀବ୍ର ଟ୍ୟୁବୁଲାର୍ ନେକ୍ରୋସିସ୍ ହେଉଛି ସବୁଠାରୁ ସାଧାରଣ କାରଣ  ତୀବ୍ର କିଡନୀ ଆଘାତକୁ ପ୍ରଥମେ ବାଇଜାଣ୍ଟାଇନ ଅବଧିରେ  (୩୩୦-୧୪୫୨) ବର୍ଣ୍ଣନା କରାଯାଇଥିଲା
କୋକେନ ବ୍ୟବହାର ବିକାର   ହେଉଛି ଏକ ଅବସ୍ଥା ଯେଉଁଥିରେ କୋକେନ ବ୍ୟବହାର ଯୋଗୁ ଗୁରୁତ୍ୱପୂର୍ଣ୍ଣ ଅବନତି ହୋଇଥାଏ । ଏହା ଧାର୍ଯ୍ୟଠାରୁ ଅଧିକ ଗ୍ରହଣ କରିବା, ବ୍ୟବହାର ପାଇଁ ଜାରି ଇଚ୍ଛା, କାର୍ଯ୍ୟ କିମ୍ବା ବିଦ୍ୟାଳୟ ସମସ୍ୟାରେ ବ୍ୟବହାର ଏବଂ ଏହିପରି ବ୍ୟବହାରରୁ ସ୍ୱାସ୍ଥ୍ୟଗତ ସମସ୍ୟା ସତ୍ତ୍ୱେ ବନ୍ଦ ନ ହୋଇପାରେ । ଅନ୍ୟାନ୍ୟ ଲକ୍ଷଣ ମଧ୍ୟରେ କୋକେନ ନିଶା, କୋକେନ ପ୍ରତ୍ୟାହାର, ସାଇକୋସିସ୍ ଏବଂ ଓଜନ ହ୍ରାସ ହୋଇପାରେ । ଜଟିଳତା ମଧ୍ୟରେ ହୃତ୍‌ପିଣ୍ଡ ରୋଗ, ଏଚ୍.ଆଇ.ଭି/ଏଡସ୍, ହେପାଟାଇଟିସ ସି, ମାଂସପେଶୀ ଭାଙ୍ଗିବା ଏବଂ ଗୃହହୀନତା ହୋଇପାରେ । ଏହାର ବ୍ୟବହାର ଉଦ୍‌ବେଗ ଅବ୍ୟବସ୍ଥା, ଏବଂ ଉଦାସୀନତା ସସହିତ ଜଡିତ ଥାଏ। ସଙ୍କଟ ଜନ‌କ ଅବସ୍ଥା ମଧ୍ୟରେ ୧୦% ବୟସ୍କ ଏଡିଏଚଡି ପ୍ରଭାବିତ, ସିଜିଫ୍ରେନିଆ, ଅସାମାଜିକ ବ୍ୟକ୍ତିତ୍ୱ ବ୍ୟାଧି, ଅନ୍ୟାନ୍ୟ ପଦାର୍ଥ ବ୍ୟବହାର ବ୍ୟାଧି ଏବଂ ଏକ ଅସ୍ଥିର ଗୃହ ପରିବେଶ ହୋଇପାରେ । ଗମ୍ଭୀରତାକୁ ସାମାନ୍ୟ, ମଧ୍ୟମ ଏବଂ ଗମ୍ଭୀରରେ ବିଭକ୍ତ କରାଯାଇପାରେ । ଏକ ପରିସ୍ରା ଔଷଧ ସ୍କ୍ରିନଦ୍ୱାରା ରୋଗ ନିର୍ଣ୍ଣୟ ସମର୍ଥିତ ହୋଇପାରେ, ଯାହା ଗୋଟିଏ ବ୍ୟବହାର ପରେ ୩ ଦିନ ରହିପାରେ ଏବଂ ଭାରୀ ବ୍ୟବହାରର ୧୨ ଦିନ ପରେ ସକାରାତ୍ମକ ରହିପାରେ । ନିର୍ଦ୍ଦିଷ୍ଟ ଚିକିତ୍ସା ପାଇଁ ପ୍ରମାଣ ସୀମିତ ଅଟେ । ପରିଚାଳନା ପ୍ରୟାସ ମଧ୍ୟରେ ନିୟନ୍ତ୍ରଣ ପରିଚାଳନା ପ୍ରୋଗ୍ରାମ ଅନ୍ତର୍ଭୂକ୍ତ ହୋଇପାରେ, ଯାହା ବ୍ୟବହାରକୁ ଏଡାଇବା ପାଇଁ ଭାଉଚର୍ ପ୍ରଦାନ କରିଥାଏ ଏବଂ ଜ୍ଞାନଗତ ବ୍ୟବ‌ହାରୀକ ଚିକିତ୍ସା କରାଯାଏ । ଏହି ବ୍ୟବହାର ପାଇଁ କୌଣସି ଔଷଧ ଅନୁମୋଦନ ହୋଇନାହିଁ। । ଅନ୍ୟ ଉତ୍ତେଜକ ଯୋଗାଇବା ପାଇଁ ପ୍ରମାଣ ୨୦୨୦ ସୁଦ୍ଧା ପର୍ଯ୍ୟାପ୍ତ ନୁହେଁ। ୨୦୧୮ ମସିହାର ପ୍ରାୟ ୧୯ ନିୟୁତ ଲୋକ କୋକେନ ବ୍ୟବହାର କରିଥିଲେ  ବୟସ୍କଙ୍କ 0.୪%  । ଅଷ୍ଟ୍ରେଲିଆ, ଉତ୍ତର ଆମେରିକା ଏବଂ ୟୁରୋପରେ ସାଧାରଣତଃ ଏହା ଅଧିକ ବ୍ୟବହାର ହୁଏ । ଯୁକ୍ତରାଷ୍ଟ୍ରରେ ପ୍ରାୟ ଏକ ଲକ୍ଷ ଲୋକଙ୍କର କୋକେନ ବ୍ୟବହାର ବ୍ୟାଧି ରହିଛି । ଉରୁଗୁଏରେ ୪୩% କୋକେନ ବ୍ୟବହାର କରିଥିବା ଲୋକଙ୍କର କୋକେନ ବ୍ୟବହାର ବ୍ୟାଧି ବୋଲି ବିବେଚନା କରାଯାଉଥିଲା । ଯୁବକ ବୟସ୍କମାନେ ସାଧାରଣତ ଅଧିକ ପ୍ରଭାବିତ ହୁଅନ୍ତି । ଯୁକ୍ତରାଷ୍ଟ୍ରରେ ୨୦୧୯ରେ, ପ୍ରାୟ ୧୬,୦୦୦ ଅଧିକ ମାତ୍ରାର କୋକେନ ଯୋଗୁ ମୃତ୍ୟୁ ହୋଇଥିଲା।
ଜମ୍ମୁ ତୱି ଏକ ରେଳଷ୍ଟେସନ ଯାହା ଭାରତୀୟ ରାଜ୍ୟ ଜମ୍ମୁ ଓ କଶ୍ମୀରରେ ଅବସ୍ଥିତ । ପ୍ରଚ୍ଛଦ ଜମ୍ମୁ ତୱି , ଜମ୍ମୁ ଓ କାଶ୍ମୀର ରାଜ୍ୟର ବୃହତ୍ତମ ରେଳ ଷ୍ଟେସନ । କାଶ୍ମୀର ଉପତ୍ୟକାକୁ ପର୍ଯ୍ୟଟକ ମାନଙ୍କ ଗମନାଗମନ ପାଇଁ ଏହି ଷ୍ଟେସନ ମୁଖ୍ୟ ସ୍ଥାନ । ଏହି ସ୍ଟେଶନ ଉତ୍ତର ରେଳ ବାଇ ଅନ୍ତର୍ଗତ ଫିରୋଜପୁର ଡିଭିଜନରେ ରହିଛି । ଜମ୍ମୁ ତୱି ଭାରତର ବିଭିନ୍ନ ବଡ ସହର ସହ ରେଳପଥ ସହିତ ସଂଯୁକ୍ତ । ଏହି ଶ୍ରେତୀୟନର କୋଡ ହେଲା । ଦେଶର ଦ୍ୱିତୀୟ ସବୁଠାରୁ ଦୀର୍ଘତମ ପଥ ଅତିକ୍ରମ କରୁଥିବା ଟ୍ରେନ ହିମସାଗର ଏକ୍ସପ୍ରେସ ଏହି ସ୍ଟେଶନରୁ କନ୍ୟାକୁମାରୀ ଯାଏ ଦେଶର 12 ରହୟ ଦେଇ ଯାତାୟତ କରେ ଓ ଏହା ୭୩ ଘଣ୍ଟାରେ କନ୍ୟାକୁମାରୀ ପହଞ୍ଚେ । ଏତଦ୍ ବ୍ୟତୀତ ଦିଲ୍ଲୀ , ମୁମ୍ବାଇ , କଲିକତା ପରି ଦେଶର ସମସ୍ତ ପ୍ରାନ୍ତରୁ ଏହାକୁ ଟ୍ରେନ ସୁବିଧା ଉପଲବ୍ଧ ହୁଏ । ଇତିହାସ ପୂର୍ବରୁ ସହରରେ ଏକ ପୁରାତନ ସ୍ତେତୀୟନ ଥିଲା । ଏହି ଷ୍ଟେସନ ଜମ୍ମୁ - ସିଆଲକୋଟ ରେଳ ଲାଇନରେ ଥିଲା ଏବଂ ଏହା ଦେଇ ୪୩ କିଲୋମିଟର ଦୂର ସିଆଲକୋଟ ଯାଏ ଟ୍ରେନ ଚଳା ଚଳ କରୁଥିଲା । ବର୍ତ୍ତମାନ ସିଆଲକୋଟ ପାକିସ୍ଥାନରେ ଅବସ୍ଥିତ ।ପୁରାତନ ଜମ୍ମୁ ଷ୍ଟେସନଟି ୧୮୯୭ରେ ସ୍ଥାପିତ ହେଇଥିଲା । କିନ୍ତୁ ଦେଶ ବିଭାଜନ ପରେ ଏହି ସ୍ତେତୀୟନ ପରିତ୍ୟକ୍ତ ଅବସ୍ଥାରେ ରହିଲା । ୧୯୭୧ ପର୍ଯ୍ୟନ୍ତ ଜମ୍ମୁ ଓ କାଶ୍ମୀର ରେଳ ସଂଯୋଗ ବିହୀନ ହେଇ ରହିଥିଲା । ସେହି ବର୍ଷ ପଠାଣକୋଟ - ଜମ୍ମୁ ତୱି ରେଳପଥ ନିର୍ମିତ ହୋଇ ୧୯୭୫ରେ ଜମ୍ମୁ ତୱି ରେଳ ସ୍ଟେଶନ କାର୍ଯକ୍ଷମ ହେଲା । ୨୦୦୦ ମସିହାରେ ପୁରାତନ ଷ୍ଟେସନକୁ ଭାଙ୍ଗି ଦିଆଯାଇ ସେ ସ୍ଥାନରେ ଏକ କଳା କେନ୍ଦ୍ର ନିର୍ମିତ ହେଲା । ବିଦ୍ୟୁତିକରଣ ଏହି ସ୍ଟେଶନକୁ ସଂଯୋଗ କରୁଥିବା ରେଳପଥର ବିଦ୍ୟୁତିକରଣ ସମ୍ପୂର୍ଣ ହେଇଛି । ତତ୍ ଫଳରେ ଏହି ସ୍ଟେଶନରୁ ଛାଡୁଥିବା ସ୍ୱରାଜ ଏକ୍ସପ୍ରେସ , ହିମସାଗର ଏକ୍ସପ୍ରେସ ଆଦି ଟ୍ରେନ ବୈଦ୍ୟୁତିକ ଇଞ୍ଜିନଦ୍ୱାରା ଚାଲି ପାରୁଛି ।
ମୁକୁଟ ମିଞ୍ଜ ଓଡ଼ିଶାର ଜଣେ ବୃକକ ରୋଗ ବିଶେଷଜ୍ଞ ଅଟନ୍ତି । ବର୍ତ୍ତମାନ ପଞ୍ଜାବରେ ଅବସ୍ଥାପିତ ଅଛନ୍ତି । ଜୀବନ ସେ ଆଦିବାସୀ ଅଧ୍ୟୁଷିତ ସୁନ୍ଦରଗଡ଼ ଜିଲ୍ଲାର କୁଲୁଙ୍ଗା ଶିଳ୍ପାଞ୍ଚଳ ନିକଟସ୍ଥ ବୋଇଭଙ୍ଗା ଗାଁରେ ଜନ୍ମଗ୍ରହଣ କରିଥିଲେ । ଗାଁର ପ୍ରାଥମିକ ସ୍କୁଲରେ ନିଜର ପ୍ରାରମ୍ଭିକ ଶିକ୍ଷା ହାସଲ କରିଥିଲେ । ରାଉରକେଲାର ଉଦିତନଗର ହାଇସ୍କୁଲରେ ଶିକ୍ଷା ଆରମ୍ଭ କରିଥିଲେ । ନିଜ ଗାଁ ଘରଠାରୁ ୧୨ କିଲୋମିଟର ଦୂର ଉଦିତ ନଗର ହାଇସ୍କୁଲରେ ପଢ଼ିବା ପାଇଁ ସବୁଦିନ ଅନ୍ୟୁନ୍ୟ ୨୪ କିଲୋମିଟର ଚାଲୁଥିଲେ । ମୁକୁଟ ମିଞ୍ଜ ସବୁବେଳେ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରୁଥିଲେ । ୧୯୬୭ରେ ମେଟ୍ରିକ ପାସ କରିବା ପରେ ସୁନ୍ଦରଗଡ଼ କଲେଜରୁ ବିଜ୍ଞାନରେ ଇଣ୍ଟରମିଡ଼ିଏଟ ଉତ୍ତୀର୍ଣ୍ଣ ହେବା ପରେ ୧୯୭୦ରେ ବୁର୍ଲାର ଭିମସାରରେ ଏମବିବିଏସ ପଢ଼ିବା ପାଇଁ ଯୋଗ ଦେଇଥିଲେ । ୧୯୭୬ରେ ଏମବିବିଏସ ଡିଗ୍ରୀ ଲାଭ କରିବା ପରେ ଡା. ମିଞ୍ଜ ଗାଁକୁ ଫେରିଆସି କିଛି ବର୍ଷ ମିଶନ ହସପିଟଲରେ ସେବା କରିଥିଲେ । ଏହାପରେ ଉଚ୍ଚଶିକ୍ଷା ପାଇଁ ପଣ୍ଡିଚେରୀ ଚାଲିଯାଇଥିଲେ । ସେଠାରୁ ପୁଣି ଦିଲ୍ଲୀ ଯାଇ ଦିଲ୍ଲୀର ଏମ୍ସରେ ଉଚ୍ଚତର ଡାକ୍ତରୀ ଶିକ୍ଷା ହାସଲ କରିଥିଲେ । ପଞ୍ଜାବ ପୋଷ୍ଟ ଗ୍ରାଜୁଏଟ ଇନଷ୍ଟିଚ୍ୟୁଟ ଅଫ ମେଡ଼ିକାଲ ସାଇନ୍ସେସ ଆଣ୍ଡ ରିସାର୍ଚ୍ଚରେ ଆସିଷ୍ଟାଣ୍ଟ ପ୍ରଫେସର ଭାବେ ଅଧ୍ୟାପନା ଜୀବନ ଆରମ୍ଭ କରିଥିଲେ । ହେଲେ ଚିକିତ୍ସା ବିଜ୍ଞାନରେ ଅଧିକରୁ ଅଧିକ ଅଧ୍ୟୟନ ଓ ଗବେଷଣା ପାଇଁ ଥିବା ଦୃଢ଼ ଇଚ୍ଛାଶକ୍ତି ଡା. ମିଞ୍ଜଙ୍କୁ ରେନାଲ ଟ୍ରାନ୍ସପ୍ଲାଣ୍ଟ ସକାଶେ ମିନେପଲିସ ଯୁକ୍ତରାଷ୍ଟ୍ର ଆମେରିକା ଯାଇଥିଲେ । ନରୱେର ଓସ୍ଲୋ, ଗୁଟେନବର୍ଗ, ଜର୍ମାନୀର ହିଡେଲବର୍ଗ, ମୁନିଚ ଆଦି ସ୍ଥାନ ଯାଇ ମଲ୍ଟିଅର୍ଗାନ ଟ୍ରାନ୍ସପ୍ଲାଣ୍ଟ  (କିଡ଼ନୀ, ପାନକ୍ରିୟାସ ଏବଂ ଲିଭର) ବିଦ୍ୟାରେ ଫେଲୋଶିପ ପାଇଥିଲେ  । ପୁନର୍ବାର ପିଜିଆଇ, ଚଣ୍ଡିଗଡ଼କୁ ପ୍ରତ୍ୟାବର୍ତ୍ତନ ପରେ ବିବାହ ବନ୍ଧନରେ ଆବଦ୍ଧ ହୋଇଥିଲେ । ପରିବାର ପିତା ମିକା ମିଞ୍ଜ ଏସଡିଏମ ଅଦାଲତରେ ପେସ୍କାର ଥିଲେ । ୪ ପୁଅ ଏବଂ ଗୋଟିଏ ଝିଅକୁ ମିଶାଇ ନିଜର ପାଞ୍ଚଜଣ ସନ୍ତାନଙ୍କ ମଧ୍ୟରୁ ମୁକୁଟ ହେଉଛନ୍ତି ଦ୍ୱିତୀୟ । ରାଞ୍ଚିର ସାବଟୋଲା ନିବାସୀ ସ୍ତ୍ରୀ ଓ ପ୍ରସୁତି ରୋଗ ବିଶେଷଜ୍ଞା ରଞ୍ଜନା ମିଞ୍ଜଙ୍କୁ ବିବାହ କରିଥିଲେ । ପୁଅ ଜୋନାଥନ ଓ ଝିଅ ସାରା ତାଙ୍କର ଦୁଇଟି ସନ୍ତାନ । ତାଙ୍କର ବଡ଼ ଭାଇ ପ୍ରୀତମ ମିଞ୍ଜ ଝାଡ଼ଖଣ୍ଡର ସିମଡେ଼ଗାରେ ଜଣେ ଅସ୍ଥିଶଲ୍ୟ ବିଶେଷଜ୍ଞ ଭାବେ କାର୍ଯ୍ୟରତ ଅଛନ୍ତି । ସାନ ଭାଇ ବିରାସ ମିଞ୍ଜ ରାଉରକେଲାରେ ଗ୍ୟାସ ଏଜେନ୍ସୀ ଚଳାଉଛନ୍ତି । ଖ୍ୟାତି ୨୦୧୬ ମସିହା ଶେଷ ଆଡ଼କୁ ଭାରତର ବୈଦେଶିକ ମନ୍ତ୍ରୀ ସୁଷମା ସ୍ୱରାଜଙ୍କ ସଫଳ କିଡ଼ନୀ ପ୍ରତ୍ୟାରୋପଣ ପରେ ଚର୍ଚ୍ଚାକୁ ଆସିଥିଲେ ।ମିଞ୍ଜଙ୍କ ନେତୃତ୍ୱରେ ୧୦ଜଣିଆ ଏକ ଡାକ୍ତରୀ ଦଳ ସୁଷମାଙ୍କ ଅସ୍ତ୍ରୋପଚାର କରିଥିଲେ । ସୁସ୍ଥ ପରେ ସୁଷମା ଟ୍ୱିଟରରେ ମିଞ୍ଜଙ୍କୁ କୃତଜ୍ଞତା ଜଣାଇଥିଲେ । ଭାରତରେ ମିଞ୍ଜଙ୍କ ଭଳି ଦକ୍ଷ ସର୍ଜନ ଥିବାରୁ ସେ ଗର୍ବିତ ବୋଲି ଟ୍ୱିଟ କରିଥିଲେ । ଡାମୁକୁଟ ମିଞ୍ଜ ୩୬୦୦ଟି ସଫଳ ବୃକକ ପ୍ରତ୍ୟାରୋପଣ କରି ଏକ କୀର୍ତ୍ତିମାନ ସ୍ଥାପନ କରିଥିବାରୁ ୨୦୧୬ରେ ପଦ୍ମଶ୍ରୀ ପାଇଁ ମନୋନୀତ ହୋଇଥିଲେ । ୨୦୧୭ ମସିହା ଜାନୁଆରୀ ୨୫ ତାରିଖରେ ତାଙ୍କୁ ପଦ୍ମଶ୍ରୀ ସମ୍ମାନ ଦିଆଯିବା ପାଇଁ ରାଷ୍ଟ୍ରପତି ଭବନରୁ ବିଜ୍ଞପ୍ତି ପ୍ରକାଶ ପାଇଥିଲା ।
କାଳନ୍ଦୀ ଚରଣ ବେହେରା  (୨୫ ମଇ ୧୯୪୪ - ୧୮ ଫେବୃଆରୀ ୨୦୧୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । କାଳନ୍ଦୀ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୭୭, ୧୯୯୦, ୨୦୦୦ ଓ ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ସାଲେପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ, ୧୦ମ, ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କାଳନ୍ଦୀ ଚରଣ ବେହେରା ୧୯୪୪ ମସିହାର ମଇ ମାସ ୨୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଧଡ଼ି ବେହେରା ଏବଂ ପତ୍ନୀଙ୍କ ନାମ ପ୍ରମିଳା ବେହେରା । କାଳନ୍ଦୀଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର । ରାଜନୈତିକ ଜୀବନ ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରେ ଶିକ୍ଷକ ଭାବେ ବୃତ୍ତିଗତ ଜୀବନ ଆରମ୍ଭ କରିଥିବା କାଳନ୍ଦୀ ବିଜୁ ପଟ୍ଟନାୟକଙ୍କ ପ୍ରେରଣାରେ ରାଜନୀତିରେ ଯୋଗଦେଇଥିଲେ । ୧୯୭୪ ମସିହାରେ ପ୍ରଥମେ ସାଲେପୁର ନିର୍ବାଚନ ମଣ୍ଡଳୀରୁ ଉତ୍କଳ କଂଗ୍ରେସର ପ୍ରାର୍ଥୀ ଭାବେ ନିର୍ବାଚନ ଲଢ଼ି ପରାସ୍ତ ହେଇଥିଲେ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳ, ଜନତା ପାର୍ଟି ଓ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୫ଥର ଏବଂ ମନ୍ତ୍ରୀ ଭାବରେ ୧୯୭୯ରୁ ୧୯୮୯, ୧୯୯୧ରୁ ୧୯୯୫ ଏବଂ ୨୦୦୨ରୁ ୨୦୦୬ ମସିହାଯାଏଁ କାର୍ଯ୍ୟ କରିଥିଲେ । ମୃତ୍ୟୁ କାଳନ୍ଦୀ ଚରଣ ବେହେରା ୨୦୧୫ ମସିହାର ଫେବୃଆରୀ ମାସ ୧୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୦ ବର୍ଷ ବୟସ ହୋଇଥିଲା ।
ରାଇଜୋବିଅମ ହେଉଛି ଯବକ୍ଷାରଜାନ ବିବନ୍ଧନ କରୁଥିବା ମୃତ୍ତିକା ବୀଜାଣୁର ଏକ ପ୍ରଜାତି । ରାଇଜୋବିଅମ ଜାତିର ବୀଜାଣୁଗୁଡ଼ିକ ଲେଗ୍ଯୁମ ଉଦ୍ଭିଦମାନଙ୍କ ସହ ଅନ୍ତର୍ସହଜୀବୀ ସମ୍ପର୍କ ସ୍ଥାପନ କରିଥାନ୍ତି । ଏହି ବୀଜାଣୁଗୁଡ଼ିକ ମୂଳ-ଗଣ୍ଠିର ଉଦ୍ଭିଦକୋଷରେ ବସତି ସ୍ଥାପନ କରିଥାନ୍ତି । ସେଠାରେ ସେମାନେ ବାୟୁମଣ୍ଡଳସ୍ଥ ଯବକ୍ଷାରଜାନକୁ ଆମୋନିଆରେ ପରିଣତ କରିଥାନ୍ତି ଏବଂ ପରେ ପୋଷକ ବୃକ୍ଷଟିକୁ ଗ୍ଲୁଟାମିନ ତଥା ୟୁରେଇଡ ଯୋଗାଇ ଥାଆନ୍ତି । ପ୍ରତିବଦଳରେ ବୃକ୍ଷଟି ଏହି ବୀଜାଣୁଗୁଡ଼ିକୁ ଆଲୋକ ସଂଶ୍ଳେଷଣ ପ୍ରକ୍ରିୟାରେ ଉତ୍ପନ୍ନ ଜୈବିକ ଉପାଦାନ ସବୁ ଦେଇଥାଏ । ସମସ୍ତ ରାଇଜୋବୀୟ ଜାତି ଏହି ପରସ୍ପର ସହଯୋଗୀ ସମ୍ବନ୍ଧଟି ପରିପ୍ରକାଶ କରିଛନ୍ତି । ଇତିହାସ ମାର୍ଟିନସ ବେଇଜରିଙ୍କ ପ୍ରଥମେ ୧୮୮୮ ମସିହାରେ ଲେଗ୍ଯୁମମାନଙ୍କର ମୂଳ-ଗଣ୍ଠିରୁ ଅଣୁଜୀବକୁ ଅଲଗା ଏବଂ ପରେ ଗବେଷଣାଗାରରେ ଏହାର ଉତ୍ପାଦନ କରିଥିଲେ । ସେ ଏହାକୁ ବାସିଲସ ରାଡିସିକୋଲା ନାମ ଦେଇଥିଲେ । ଗବେଷଣା ରାଇଜୋବିଅମ କେତେକ ପ୍ରଜାତିର ଲେଗ୍ଯୁମ ସହ ସହଜୀବୀ ସମ୍ପର୍କ ସ୍ଥାପନ କରି ବାୟୁମଣ୍ଡଳସ୍ଥ ଯବକ୍ଷାରଜାନକୁ ବିବନ୍ଧନ କରି ଆମୋନିଆରେ ପରିଣତ କରିଥାନ୍ତି, ଯାହା ବୃକ୍ଷମାନଙ୍କ ପାଇଁ ପ୍ରାକୃତିକ ସାର ଭାବରେ କାମ କରେ ।  "କୃଷିଭିତ୍ତିକ ଗବେଷଣା ସେବା" ର ଅଣୁଜୀବବିଜ୍ଞାନୀମାନେ, କିପରି ରାଇଜୋବିଅମମାନଙ୍କର ଜୈବ-ଯବକ୍ଷାରଜାନ ବିବନ୍ଧନକୁ କାର୍ଯ୍ୟରେ ଲଗା ଯାଇପାରିବ, ସେ ବିଷୟରେ ଗବେଷଣା ଚଳାଇଛନ୍ତି । ଏହି ଗବେଷଣାର ଉଦ୍ଦେଶ୍ଯ ହେଉଛି ବିନା ରାସାୟନିକ ସାରରେ ଫସଲ ଅମଳ ବୃଦ୍ଧି କରିବା ।
ହିନ୍ଦୁ ପୁରାଣୋକ୍ତ ସପ୍ତର୍ଷିମାନଙ୍କ ମଧ୍ୟରେ ଅନ୍ୟତମ ମହର୍ଷି ଅଙ୍ଗିରାଙ୍କ ଆଶ୍ରମ ଶ୍ରୀମନ୍ଦିରଠାରୁ ତିନିଶହ ମିଟର ଦୂର ଦୋଳମଣ୍ଡପ ସାହିରେ ଅବସ୍ଥିତ । ଆଶ୍ରମ ଭିତରେ ରହିଛି ବର ଓ ଅଶ୍ୱତ୍ଥ ବୃକ୍ଷ। ଏହି ବୃକ୍ଷ ପରସ୍ପର ମଧ୍ୟରେ ଏତେ ନିବିଡ଼ ଯେ ତାହା ଗୋଟିଏ ବୃକ୍ଷର ଭ୍ରମ ସୃଷ୍ଟି କରୁଛି । ନୀଳାଦ୍ରୀ ମହୋଦୟର ସଂସ୍କୃତ ଗ୍ରନ୍ଥରେ ଅଙ୍ଗିରା ଆଶ୍ରମରେ ଥିବା ବୃକ୍ଷକୁ କାମ୍ୟବଟ ବା କାମନା ବୃକ୍ଷ ବୋଲି ବର୍ଣ୍ଣନା କରାଯାଇଛି । ଶ୍ରୀମନ୍ଦିରରେ ଥିବା କଳ୍ପବଟର ସମସାମୟିକ ଏହି ବୃକ୍ଷ ଅତ୍ୟନ୍ତ ପବିତ୍ର ବୋଲି କୁହାଯାଇଛି । ଗ୍ରନ୍ଥରେ କାମ୍ୟବଟଠାରୁ କଳ୍ପବଟ ପର୍ଯ୍ୟନ୍ତ ଭୂମିକୁ ପୁଣ୍ୟଭୂମି ବୋଲି ଧରାଯାଇଛି । ଏହି କାମ୍ୟବଟ ବୃକ୍ଷ ମୂଳରେ ରହିଛି ମହର୍ଷିଙ୍କ ତପସ୍ୟାସ୍ଥଳୀ । ତପସ୍ୟାସ୍ଥଳୀଟି ଗଛର ଚେର ଏବଂ ଓହଳରେ ଗୁମ୍ଫାକୃତି ହୋଇଯାଇଛି । ଗୁମ୍ଫା ନିକଟରେ ତିନିଠାକୁରଙ୍କ ଏକ ମନ୍ଦିର ରହିଛି । ଅଷ୍ଟମ ଶତାବ୍ଦୀର ପଟଳ ଆକୃତିର ଶ୍ରୀମନ୍ଦିର ଢାଞ୍ଚାରେ ରହିଥିବା ଏହି ମନ୍ଦିର ଭିତରେ ତିନିଠାକୁର ପୂଜା ପାଉଛନ୍ତି । ସବୁଠି ତିନିଠାକୁର ପୂର୍ବାଭିମୁଖୀ ଥିବା ବେଳେ ଏଠାରେ ଦକ୍ଷିଣାଭିମୁଖୀ । ଏହି ମନ୍ଦିରଠାରୁ ମହର୍ଷିଙ୍କ ତପସ୍ୟାସ୍ଥଳୀ ପର୍ଯ୍ୟନ୍ତ ଏକ ସୁଡ଼ଙ୍ଗ ଅଛି। । ଭାରତର କୌଣସି ସ୍ଥାନରେ ମହର୍ଷିଙ୍କ ମୂର୍ତ୍ତି ରହିଥିବା ସୂଚନା ନ ଥିବା ବେଳେ ଶ୍ରୀକ୍ଷେତ୍ରରେ ଥିବା ଅଙ୍ଗିରାଙ୍କ ଆଶ୍ରମରେ ତାଙ୍କର ମୂର୍ତ୍ତି ପୂଜା ପାଉଛି । ଏହି ଆଶ୍ରମ ସହ ଶ୍ରୀଜୀଉମାନଙ୍କ ନୀତିର ସମ୍ପର୍କ ରହିଛି । ଆଶ୍ରମକୁ ସୁଦର୍ଶନ ମହାପ୍ରଭୁ ବର୍ଷକୁ ଚାରିଥର ଭ୍ରମଣ କରୁଥିବା ବେଳେ ଶ୍ରୀଜୀଉମାନଙ୍କ ମଙ୍ଗଳଆଳତି ଓ ଧୂପ ପରେ ଏଠାରେ ଆଳତି ଓ ଧୂପ ନୀତି ହୋଇଥାଏ । କିମ୍ବଦନ୍ତୀ ମହର୍ଷି ଅଙ୍ଗିରା ହେଉଛନ୍ତି ପ୍ରଜାପତି ବ୍ରହ୍ମାଙ୍କର ମାନସ ପୁତ୍ର । ଋଷି ଅଙ୍ଗିରା ପରମ‌ପାବନ ଶ୍ରୀପୁରୁଷୋତ୍ତମ କ୍ଷେତ୍ରକୁ ଆସି ଜ‌ହ୍ନିମୁଣ୍ଡିଆ ଛକଠାରେ ଆଶ୍ରମ ନିର୍ମାଣ କରି ଦାରୁବ୍ରହ୍ମ ଶ୍ରୀଜଗନ୍ନାଥଙ୍କୁ ଆରାଧନା କରୁଥିଲେ । ଅବସ୍ଥିତି ଦୋଳମଣ୍ଡପ ସାହିରେ ରାଧାବଲ୍ଲ‌ଭ ମଠ, ଦାମ‌ପଡ଼ା ମଠ, ହଳଦିଆ ମଠ, ଝାଞ୍ଜିପିଟା ମଠ, ନବଳ ଦାସ ମଠ ଏବଂ ଅଙ୍ଗିରା ଆଶ୍ରମ ଆଦି ରହିଛି । ଜଗନ୍ନାଥ ମନ୍ଦିରଠାରୁ ତିନିଶହ ମିଟର ଦୂରରେ ଏହି ଅଙ୍ଗିରା ଆଶ୍ରମ ଅବସ୍ଥିତ । ମନ୍ଦିର ଏହି ପ୍ରାଚୀନ ଆଶ୍ରମ ପରିସରରେ ପୁରାତନ ବଟ ଏବଂ ଅଶ୍ୱତ୍ଥ ବୃକ୍ଷ ରହିଛି । ଏହି ବୃକ୍ଷ ଦ୍ୱୟ ପରସ୍ପର ସ‌ହ ଏମିତି ଯୋଡ଼ି ହୋଇ ରହିଛନ୍ତି ଯେ, ତାହା ଗୋଟିଏ ବୃକ୍ଷ ପରି ଦୃଶ୍ୟମାନ ହୋଇଥାଏ । ଏହି ବୃକ୍ଷଦ୍ୱୟ ପାଖରେ ଆଶ୍ରମର ପ୍ରାଚୀନ ଋଷିଙ୍କ ଏକ ଗୁମ୍ଫା ରହିଛି । ବଟବୃକ୍ଷର ଚେରଦ୍ୱାରା ଗୁମ୍ଫାଟି ଆଚ୍ଛାଦିତ ହୋଇ ରହିଛି । ଗୁମ୍ଫାଟିକୁ ଲାଗି ଏକ ପ୍ରାଚୀନ କ୍ଷୁଦ୍ରକାୟ ମନ୍ଦିରଟିଏ ରହିଛି । ସେହି ମନ୍ଦିରରେ ଶ୍ରୀଜଗନ୍ନାଥ, ଶ୍ରୀବଳଭଦ୍ର, ଦେବୀ ସୁଭଦ୍ରା ଏବଂ ଶ୍ରୀସୁଦର୍ଶନ ପୂଜା ପାଉଛନ୍ତି । ଅଷ୍ଟମ ଶତାବ୍ଦୀର ପଟଳ ଆକୃତିର ଶ୍ରୀମନ୍ଦିର ଢାଞ୍ଚାରେ ରହିଥିବା ଏହି ମନ୍ଦିର ଭିତରେ ତିନିଠାକୁର ପୂଜା ପାଉଛନ୍ତି । ସବୁଠି ତିନିଠାକୁର ପୂର୍ବାଭିମୁଖୀ ଥିବା ବେଳେ ଏଠାରେ ଦକ୍ଷିଣାଭିମୁଖୀ । ଚତୁର୍ଦ୍ଧାମୂର୍ତ୍ତିଙ୍କ ପାର୍ଶ୍ୱରେ ଅତି ପ୍ରାଚୀନ ଶ୍ରୀରଘୁନାଥଙ୍କ କମନୀୟ ବିଗ୍ରହ ବିରାଜିତ । ଠାକୁରଙ୍କ ଭୋଗ ପ୍ରସ୍ତୁତି ପାଇଁ ସେଠାରେ ଏକ ରୋଷଶାଳା ମଧ୍ୟ ରହିଛି । ଏହି ମନ୍ଦିରଠାରୁ ମହର୍ଷିଙ୍କ ତପସ୍ୟାସ୍ଥଳୀ ପର୍ଯ୍ୟନ୍ତ ଏକ ସୁଡ଼ଙ୍ଗ ଅଛି। । ଗହ୍ମା ପୂର୍ଣ୍ଣିମା ଏବଂ କୁମାର ପୂର୍ଣ୍ଣିମା ଦିନ ଶ୍ରୀ ମନ୍ଦିରରୁ ଚକ୍ରରାଜ ସୁଦର୍ଶନଙ୍କ ଚଳନ୍ତି ପ୍ରତିମା ଆଶ୍ରମକୁ ବିଜେ କରି ପଂକ୍ତି ଖାଇଥାନ୍ତି । ସକଳା ଭୋଗରେ ଖଇକୋରା, ଫଳମୂଳ ଏବଂ ସନ୍ଧ୍ୟାରେ ସର, ଛେନା ଓ କ୍ଷୀର ଭୋଗ କରାଯାଇଥାଏ । ଦ୍ୱିପ୍ରହରରେ ଅନ୍ନ ଭୋଗ ଲାଗିକରାଯାଇଥାଏ ।
ମଧ୍ୟ ପ୍ରଦେଶ ଭାରତର ମଧ୍ୟଭାଗରେ ଥିବା ଏକ ରାଜ୍ୟ ।ଏହାର ରାଜଧାନୀ ଭୋପାଳ । ଏହାର ବଡ଼ ସହର ଇନ୍ଦୋର । ଏହାର ଭୌଗୋଳିକ ଅବସ୍ଥିତି ଯୋଗୁଁ ଏହାକୁ  "ଭାରତର ହୃଦୟ"  କୁହାଯାଏ । କ୍ଷେତ୍ରଫଳ ଦୃଷ୍ଟିରୁ ଏହା ଦେଶର ଦ୍ୱିତୀୟ ବୃହତମ ରାଜ୍ୟ ଏଟେ । ଜନସଂଖ୍ୟା ଦୃଶ୍ଟିରୁ ଏହା ଦେଶର ପଞ୍ଚମ ବୃହତମ ରାଜ୍ୟ । ଏହାର ଉତ୍ତର-ପଶ୍ଚିମରେ ରାଜସ୍ଥାନ , ପଶ୍ଚମରେ ଗୁଜରାଟ , ଦକ୍ଷିଣରେ ମହାରାଷ୍ଟ୍ର , ଦକ୍ଷିଣ-ପୂର୍ବରେ ଛତିଶଗଡ଼ , ଉତ୍ତର-ପୂର୍ବରେ ଉତ୍ତରପ୍ରଦେଶ ଅଛି ।
ନୀଳମଣି ମିଶ୍ର  (୧୯୨୯ - ୧୯୯୭) ଜଣେ ଓଡ଼ିଆ ଲେଖକ ଓ ସଂଗ୍ରହ ତତ୍ତ୍ୱାବଧାୟକ ଥିଲେ  । ସେ ଓଡ଼ିଆ ଭାଷାରେ ବିଭିନ୍ନ ପୁସ୍ତକ ରଚନା କରିବା ସହିତ କିଛି ପୁସ୍ତକ ଅନୁବାଦ କରିଥିଲେ । ସେ ଅମୃତଲାଲ ନାଗରଙ୍କ ରଚିତ ଉପନ୍ୟାସ  'ନାଚ୍ୟୋ ବହୁତ୍ ଗୋପାଲ୍' କୁ କେତେ ନାଚିବ ଗୋପାଳ ଭାବରେ ଓଡ଼ିଆରେ ଅନୁବାଦ କରିଥିଲେ, ଯାହା ପାଇଁ ତାଙ୍କୁ ୧୯୯୧ ମସିହାରେ କେନ୍ଦ୍ର ସାହିତ୍ୟ ଏକାଡେମୀ  (ଅନୁବାଦ) ପୁରସ୍କାରରେ ସମ୍ମାନିତ କରାଯାଇଥିଲା  । ସେ ପ୍ରବନ୍ଧ, ଉପନ୍ୟାସ, କବିତା ଓ ଜୀବନୀ ଆଦିକୁ ନେଇ ପୁସ୍ତକମାନ ରଚନା କରିଥିଲେ । ୧୯୭୨ ମସିହାରେ ଭୁବନେଶ୍ୱରରୁ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ଓଡ଼ିଆ ପୋଇ ସାହିତ୍ୟ ନାମକ ତାଙ୍କର ଏକ ପୁସ୍ତକ ପ୍ରକାଶ ପାଇଥିଲା, ଯାହାକି ୧୫୬ ପୃଷ୍ଠା ବିଶିଷ୍ଟ ଥିଲା । କଟକର ଗ୍ରନ୍ଥମନ୍ଦିର ପ୍ରକାଶନ ସଂସ୍ଥାଦ୍ୱାରା ୧୯୭୬ ମସିହାରେ ତାଙ୍କ ରଚିତ ଭକ୍ତ ସାଲବେଗ ନାମକ ଏକ ଜୀବନୀ ପୁସ୍ତକର ପ୍ରକାଶ ପାଇଥିଲା ।